sagorsarker/bangla-wikipedia huggingface dataset:
অনলাইন ডেটাবেজ

অনলাইন ডাটাবেজ ইন্টারনেট অন্তর্ভুক্ত নেটওয়ার্কের মাধ্যমে প্রবেশযোগ্য একধরনের ডাটাবেজ।
এটি ব্যক্তিগত কম্পিউটার বা এর সংযুক্ত সংরক্ষণাগারের মাধ্যমে অনুষ্ঠিত, যেমন সিডি বা এ জাতীয় স্থানীয় ডাটাবেজ থেকে পৃথক।
বর্তমানে পরিকল্পিত সিস্টেম বা সফ্টওয়্যারের ক্ষেত্রে, বিশেষভাবে পরিষেবা হিসাবে সফটওয়্যার পণ্য হিসেবে একটি আয়োজিত ডেটাবেজ কর্তৃক বিতরণকৃত বিডিন্ন ডিজাইনের ডাটাবেজ পণ্য রয়েছে। ওরাকল, মাইক্রোসফট এসকিউএল সার্ভার, সাইবেস প্রভৃতি সাধারণ ঐতিহ্যগত ডেটাবেজের সাথে এর পার্থক্য রয়েছে। কিছু পার্থক্য হলো:
ডাটাবেজের নির্দিষ্ট ধরনের বিষয়বস্তুর উপর তথ্যের জন্যে, দেখুন
যে কোনো সফটওয়্যার অ্যাপ্লিকেশন দ্বারা ব্যবহার করা যেতে পারে এমন জেনেরিক অনলাইন ডাটাবেজ সম্পর্কে জানতে, দেখুন ক্লাউড ডাটাবেজ।
ওয়েব লগ বিশ্লেষণ সফটওয়্যার

ওয়েব লগ বিশ্লেষণ সফটওয়্যার (ওয়েব লগ বিশ্লেষক নামেও পরিচিত) একটি ওয়েব বিশ্লেষক সফটওয়্যার, যেটি ওয়েব সার্ভার থেকে তথ্য সংগ্রহ করে বিশ্লেষণ করে থাকে এবং এই লগ থেকে প্রকাশ করে কখন, কীভাবে এবং কে ওয়েব সার্ভার পরিদর্শন করেছে। সাধারনত সাথে সাথেই এটি তৈরি হয় কিন্তু লগ ফাইল পরেও চাহিদা অনুযায়ী তৈরি করা যেতে পারে।
অ্যান্ড্রোজেন

অ্যান্ড্রোজেন বা অ্যান্ড্রোজেনিক হরমোন হল সে সকল প্রাকৃতিক স্টেরয়েড হরমোন, যেগুলো মেরুদন্ডী প্রাণীদের মধ্যে পুরুষদের এন্ড্রোজেন রিসেপ্টর বন্ধিত করতে কাজ করে| এটি পুরুষের যৌনাঙ্গ গঠন এবং গৌন শারীরিক বৈশিষ্ট গঠনে কাজ করে| টেস্টোস্টেরন একটি এন্ড্রোজেনিক হরমোন|
বয়োসন্ধিকালে ছেলে - মেয়ে উভয়ের মাঝেই এন্ড্রোজেন নিঃসরণ বেড়ে যায়। পুরুষদের প্রধান এন্ড্রোজেন হল টেস্টোস্টেরন। এছাড়াও পুরুষ শরীর গঠনে ডিহাইড্রোটেসটোসটেরন (DHT) ও এন্ড্রোসটেনেডিওন একইভাবে মুখ্য ভূমিকা পালন করে। ডিএইচটির প্রভাবে পুরুষ জননাঙ্গ, শুক্রাশয় ও প্রস্টেট গ্রন্থির বিকাশ ঘটে। বয়ঃসন্ধিকালেই পুরুষের প্রস্টেট বৃদ্ধিতে ও সেবাসিওস গ্রন্থির কর্মতৎপড়তা এর প্রভাবেই বৃদ্ধি পায়।
এন্ড্রোজেন সাধারণত পুরুষ হরমোন বলে বহুল প্রচলিত হলেও, নারীদেহেও এর উপস্থিতি বিদ্যমান। বিশেষ করে নারী যৌনাকাঙ্খা উৎপন্নে এন্ড্রোজেনের ভূমিকা আছে। এছাড়াও এন্ড্রোজেন সরাসরিভাবে এস্ট্রোজেনের সাথে সম্পর্কযুক্ত। উল্লেখ্য, এস্ট্রোজেন নারী ও পুরুষ উভয়ের দেহেই উপস্থিত।
প্রাকৃতিক কারণ ছাড়াও, চিকিৎসা বিজ্ঞানে এন্ড্রোজেন হরমোনের ব্যবহার রয়েছে।
জীববিজ্ঞানীয় দিক দিয়ে এন্ড্রোজেনের প্রধান কাজ হল এন্ড্রোজেন রিসেপ্টরের সাথে যুক্ত হয়ে এদের সচল করা। এতেই এন্ড্রোজেন হরমোনগুলো প্রাণীদেহের কাজে ব্যবহার হতে পারে।
স্তন্যপায়ী প্রাণীর বৃদ্ধিকালীন সময়ে গোনাড দুইটি অঙ্গে রূপান্তরিত হওয়ার সুযোগ থাকে। জরায়ু অথবা শুক্রাশয়ে। মানুষের ক্ষেত্রে, প্রায় ৪র্থ সপ্তাহের দিকে বৃক্কের বিকাশের কাছাকাছি গোনাডাল রুডিমেন্ট অভ্যন্তরীণ মেসোডার্মের মাঝে উদয় হয়। ৬ষ্ঠ সপ্তাহ নাগাদ, এপিথেলিয়াল কোষ শুক্রাশয় গঠন করে ও বীজ কোষ গোনাডে স্থানান্তরিত হয়। পুরুষের ক্ষেত্রে ওয়াই ক্রোমোজোম আরো বিশেষায়িত করে বললে এসআরওয়াই পুরুষের বৃদ্ধির ফিনোটাইপ রক্ষণাবেক্ষণ করে। যদি শুক্রাশয় খুব বেশি বা খুব কম পরিমাণ এস্ট্রোজেন হরমোনের সংস্পর্শে আসে, তবে শুক্রাণু উৎপাদন এমন পর্যায়ে ব্যহত হতে পারে যে পুরুষ প্রাণীটি অনুর্বর হয়ে যেতে পারে।
সাধারণত পুরুষদের কঙ্কালীয় পেশীকোষ নারীদেহের চেয়ে তুলনামূলক বেশি। এন্ড্রোজেন এই সমস্ত পেশির বৃদ্ধিতে ভূমিকা রাখে। এন্ড্রোজেনের প্রভাবে পুরুষদের পেশী বৃহাদাকার লাভ করে। মস্তিষ্কের এন্ড্রোজেনের প্রভাব পর্যবেক্ষিত হয়েছে।দেখা গেছে যে, ইঁদুর ও প্রাইমেট বর্গীয় প্রাণীর মস্তিষ্কের গঠনে পরিবর্তন আনতে সক্ষম এই হরমোন। যার ফলে, প্রাণীদের মধ্যে যৌন পরিচয়ের ভিন্নতা দেখতে পাওয়া যায়। একাধিক গবেষণায় এন্ড্রোজেন একাই মস্তিষ্কে পরিবর্তন আনতে সক্ষম বলে প্রমাণিত হয়েছে।
ক্লোরেস্টরল থেকে সংশ্লেষিত হয়ে এন্ড্রোজেন মূলতঃ গোনাড তথা শুক্রাশয় বা জরায়ুতে উৎপন্ন হয়। এছাড়াও এড্রেনাল গ্রন্থিতেও এন্ড্রোজেন উৎপন্ন হয়।
এন্ড্রোজেনের বিপাক ঘটে যকৃতে।
দ্য গুড ডাইনোসর

দ্য গুড ডাইনোসর হল কম্পিউটার ত্রিমাত্রিক অ্যানিমেটেড কমেডি চলচ্চিত্র। এটি ২০১৫ সালে মুক্তি পাবে। এই চলচ্চিত্রের পরিচালক বব প্যাটারসন। এই চলচ্চিত্রের পরিবেশেনায় পিক্সারস অ্যানিমেশন স্টুডিও। এবং বণ্টন করবেন ওয়াল্ট ডিজনি। এই চলচ্চিত্রের মুক্তির তারিখ নির্ধারণ করা হয়েছে ২০১৫ সালের নভেম্বর মাসে।
আমেরিকান ন্যাশনাল স্ট্যান্ডার্ডস ইনস্টিটিউট

আমেরিকান ন্যাশনাল স্ট্যান্ডার্ডস ইনস্টিটিউট (এএনএসআই, ) একটি বেসরকারি অলাভজনক প্রতিষ্ঠান, যার কাজ মার্কিন যুক্তরাষ্ট্রের পণ্য, সেবা, প্রক্রিয়া, সিস্টেম এবং কর্মীদের মান উন্নয়ন পর্যবেক্ষণ করা। প্রতিষ্ঠানটি আন্তর্জাতিক স্ট্যান্ডার্ডের সাথে যোগাযোগ রক্ষা করে যাতে মার্কিন পণ্য বিশ্বব্যাপী ব্যবহার করা যায়। উদাহরণস্বরূপ, মান নিশ্চিত করা যাতে, যার কামেরা আছে এবং প্রয়োজনে বিশ্বের যে কোন স্থানে সেটির ফিল্ম পেতে পারে।
প্রতিষ্ঠানটির সদরদপ্তর ওয়াশিংটন, ডি.সি. এবং অপারেশন অফিস নিউ ইয়র্ক সিটি। সংস্থাটির বাৎসরিক খরচ আসে প্রকাশনা বিক্রয়, সদস্যপদ ফি, স্বীকৃতি পরিষেবা, পারিশ্রমিক ভিত্তিক প্রোগ্রাম, এবং আন্তর্জাতিক মানের প্রোগ্রাম থেকে।
এএনএসআই মূলত গঠিত হয় ১৯১৮ সালে, যখন পাঁচটি ইঞ্জিনিয়ারিং সমাজ এবং তিনটি সরকারি সংস্থা মিলে প্রতিষ্ঠিত করে আমেরিকান ইঞ্জিনিরিয়ারিং স্ট্যান্ডার্ড কমিটি (এইএসসি). ১৯২৮ সালে এইএসসি পরিবর্তিত হয় আমেরিকান স্ট্যান্ডার্ড এসোসিয়েশন (ASA) নামে। ১৯৬৬ সালে আমেরিকান স্ট্যান্ডার্ড এসোসিয়েশন পরিচিত হয় মার্কিন যুক্তরাষ্ট্র স্ট্যান্ডার্ড ইনস্টিটিউট (USASI) নামে। বর্তমান নামটি গ্রহণ করা হয় ১৯৬৯ সালে।
এএনএসআই সদস্য হচ্ছে সরকারী সংস্থা, প্রতিষ্ঠান, কর্পোরেশন, একাডেমিক ও আন্তর্জাতিক সংস্থা, এবং ব্যক্তি। সব মিলিয়ে, ১২৫,০০০ কোম্পানি এবং ৩.৫ মিলিয়ন পেশাদার এর সঙ্গে জড়িত।
আমেরিকান ন্যাশনাল স্ট্যান্ডার্ডস প্রক্রিয়ায় আছে
মার্কিন যুক্তরাষ্ট্রে মান গঠনের সুবিধা ছাড়াও, এএনএসসি আন্তর্জাতিকভাবে অবস্থান মান ব্যবহার উৎসাহিত করে, আন্তর্জাতিক ও আঞ্চলিক মান সংস্থা মধ্যে মার্কিন নীতি ও প্রযুক্তিগত অবস্থানের প্রচারণা চালায় এবং জাতীয় মান হিসেবে আন্তর্জাতিক মানের গ্রহণে উৎসাহিত করে যেখানে প্রযোজ্য।
ইনস্টিটিউট দুটি প্রধান আন্তর্জাতিক মান সংস্থায় মার্কিন অফিসিয়াল প্রতিনিধিত্ব করে, আন্তর্জাতিক মান সংস্থা- প্রতিষ্ঠাতা সদস্য হিসেবে, এবং ইন্টারন্যাশনাল ইলেকট্রোটেকনিক্যাল কমিশন, মার্কিন ন্যাশনাল কমিটির মাধ্যমে।
বাহ্লীক

বাহ্লীক (Sanskrit: बाह्लिक) হলেন মহাভারতের যুগের বাহ্লীক রাজ্যের রাজা। তিনি, শান্তনুর জ্যেষ্ঠভ্রাতা, যেখানে শান্তনু হলেন হস্তিনাপুরের রাজা। আবার, তিনি ভীষ্মের কাকা। তিনি কুরুক্ষেত্র যুদ্ধে সবচেয়ে বেশি বয়সী যোদ্ধা ছিলেন। তার ছেলের নাম সোমদত্ত এবং মেয়ের নাম পৌরভি। তার ছেলের ঘরের নাতি হলো ভূরিশ্রবা, ভূরি ও শাল এবং মেয়ের ঘরের নাতির নাম অবঘ ও নন্দক। তার মেয়ে পৌরভির স্বামী কাশীরাজ অভীভু কুরুক্ষেত্রে যুদ্ধে কৌরব পক্ষের হয়ে যুদ্ধ করেন। কুরুক্ষেত্র যুদ্ধের ১৪তম দিনে বাহ্লীক সূর্যাস্তের সময় ভীম কর্তৃক নিহত হন। যুধিষ্ঠিরের মতে, তিনি ভারত তথা কৌরব এবং পাণ্ডবদের মধ্যে শান্তি আশা করেছিলেন। তার কথা মহাভারত মহাকাব্যে উল্লেখিত হয়েছে।
সানা খান

সানা খান (জন্ম: ২১ আগস্ট ১৯৮৭) একজন সাবেক ভারতীয় অভিনেত্রী, মডেল, নৃত্যশিল্পী। তিনি প্রাথমিকভাবে মডেলিং এর মাধ্যমে তার কর্মজীবন শুরু করেন এবং পরবর্তীতে বিজ্ঞাপনচিত্র ও পূর্ণদৈর্ঘ্য চলচ্চিত্রে অভিনয়ের মাধ্যমে মিডিয়াতে প্রবেশ করেন। এছাড়াও তিনি দক্ষিণ ভারতীয় ছবিতে, টিভি কমার্শিয়াল ও টেলিভিশন রিয়েলিটি শোতে কাজ করেছেন। সানা প্রায় ৫টি ভাষায় ১৪টি চলচ্চিত্রে এবং ৫০টির মত বিজ্ঞাপনে কাজ করেছেন।
সানা খানের জন্ম ও বেড়ে ওঠা মুম্বাইয়ে। তার পিতা ছিলেন কণ্ণুর থেকে আগত মালয়ালি মুসলিম এবং মা সাঈদা ছিলেন মুম্বাইয়ের মেয়ে।
২০১৯ সালের ফেব্রুয়ারিতে সানা কোরিওগ্রাফার মেলভিন লুইসের সাথে তার সম্পর্কের বিষয়টি নিশ্চিত করেছিলেন। কিন্তু ২০২০ সালের ফেব্রুয়ারির মধ্যেই তারা আলাদা হয়ে যান।
২০২০ সালের ৮ অক্টোবর সানা ইনস্টাগ্রামে পোস্ট করে তার বিনোদন অঙ্গন ত্যাগের কথা জানান এবং বলেন যে, তিনি "মানবতার সেবা করবেন এবং তার স্রষ্টার আদেশ মেনে চলবেন।" একই বছর ২১ নভেম্বর তিনি সুরাটে আনাস সাইয়িদ নামক এক মুফতির সাথে বিবাহ বন্ধনে আবদ্ধ হন।
ডেভিড ভিসা

ডেভিড ভিলসিডিগ ভিসা (জন্ম: ১৮ মে, ১৯৮৫) ট্রান্সভাল প্রদেশের রুডপুর্টে জন্মগ্রহণকারী দক্ষিণ আফ্রিকায় জন্মগ্রহণকারী নামিবীয় ক্রিকেটার। নামিবিয়া ক্রিকেট দলের অন্যতম সদস্য উইসে মূলতঃ বোলার। তিনি এ পর্যন্ত ৩০টি প্রথম-শ্রেণীর ক্রিকেট খেলায় অংশ নিয়েছেন। অক্টোবর, ২০০৫ সালে তার প্রথম-শ্রেণীর ক্রিকেটে অভিষেক ঘটে। ২০০৯ সালে হংকং ক্রিকেট সিক্সেস প্রতিযোগিতায় তিনি দূর্দান্ত সফলতা দেখান। প্রতিযোগিতায় তিনি সর্বোচ্চ উইকেট-সংগ্রাহক ছিলেন। ইংল্যান্ডের বিপক্ষে দক্ষিণ আফ্রিকা আমন্ত্রিত একাদশের হয়ে দুই খেলায় অংশ নেন।
ফয়েজ আহমেদ ফয়েজ

ফয়েজ আহমেদ ফয়েজ (১৩ ফেব্রুয়ারি ১৯১১ - ২০ নভেম্বর ১৯৮৪) একজন বিপ্লবী উর্দু কবি ছিলেন। তিনি সর্ব ভারতীয় প্রগতিশীল লেখক সংঘ প্রতিষ্ঠাতাদের একজন। দুই বার নোবেল মনোনয়ন, ১৯৬২ সালে লেনিন শান্তি পুরস্কার পেয়েছেন। সাম্যবাদী এই কবি সাম্রাজ্যবাদ আর প্রতিক্রিয়াশীলতার বিরুদ্ধে লড়াই করে জেল, নির্বাসন বরণ করেছেন।
মাস্টারশেফ বাংলাদেশ

মাষ্টারশেফ বাংলাদেশ অপেশাদার রাঁধুনিদের জন্য একটি আসন্ন রান্নাবিষয়ক প্রতিযোগিতা অনুষ্ঠান। এই অনুষ্ঠানটি শুরু হবে ২০১৫ খ্রীষ্টাব্দে। ডেল্টা বে প্রোডাকশন থেকে নির্মিত এই অনুষ্ঠানটি এশিয়ান টিভি এবং এসএ টিভি দুইটি টেলিভিশন চ্যানেল বলে অনুমান করা হচ্ছে।
ব্রাহ্মী

ব্রাহ্মী, ব্রাহ্মীশাক, আধাবিরানি, ধূপকামিনী,মালঞ্চ (); (বৈজ্ঞানিক নাম: "Bacopa monnieri") হচ্ছে প্লান্টাগিনাসি পরিবারের একটি উদ্ভিদ। এটি ছোট গাছ, কাণ্ড এবং পাতা রসালো হয়। এর ফুল বেগুনি শ্বেতাভ। এটা স্মৃতিশক্তি বাড়ানোর জন্য খাওয়ানো হয়।
এটি এক ধরনের লতা জাতীয় শাক। অধিকাংশ ক্ষেত্রে ভিজা, স্যাঁতস্যাঁতে মাটিতে এ লতার বৃদ্ধি ঘটে। লতার প্রত্যেকটি গাঁট থেকে শিকড় বের হয়। এদের কাণ্ড অত্যন্ত কোমল এবং রসযুক্ত। পাতা আধা ইঞ্চি বা আরও একটু বড় হতে পারে। ছোট আকৃতির ঝোপালো লতা এটি। শাক হিসেবে মানুষ খেয়ে থাকে।
এর মধ্যে অনেক ঔষধি গুনাগুণ আছে; যেমন স্বরভঙ্গ, বসন্তরোগে, স্মৃতিশক্তি বৃদ্ধিতে, শিশুদের কফ ও কাশিতে এই লতা খাওয়ানো হয়ে থাকে।।
ইউটিসি−০৮:৩০

ইউটিসি−০৮:৩০ হল একটি সময় অঞ্চল, যা ইউটিসি থেকে ৮ ঘণ্টা ৩০ মিনিট পিছিয়ে। ইউটিসি−০৮:৩০ ইউটিসি থেকে −০৮:৩০ মিনিট পিছনে থাকা সময় অফসেটের জন্য সনাক্তকারী সময়।
এই অফসেট ১৯৯৮ সালের এপ্রিল মাসের ২৬ তারিখ পর্যন্ত পিটকেয়ার্ন দ্বীপ অঞ্চলে ব্যবহৃত হয়েছিলো। এপ্রিল ২৭ তারিখে সেখানে এই সময় অঞ্চল পরিবর্তন করে ইউটিসি−০৮-এ পরিবর্তন করা হয়।
শুয়ালকুচি

শুয়ালকুচি (; ) অসমের কামরূপ জেলার অন্তর্গত একটি নগর। এইটি অসমের রাজধানী গুয়াহাটি থেকে ৩৫ কি:মি: দূরত্বে ব্রহ্মপুত্রের উত্তরপারে অবস্থিত। শুয়ালকুচিতে অসংখ্য হস্তশিল্পের কাপড়ের উদ্যোগ থাকার জন্য ইহাকে "ম্যানচেস্টার অফ আসাম" বলা হয়। এই অঞ্চলটির আয়তন প্রায় ৯০ বর্গকিলোমিটার। 
শুয়ালকুচি অসমের প্রধান রেশম কেন্দ্র। এখানে নির্মিত এরি,মুগা ও পাটের কাপড় বিশ্ববিখ্যাত। এইসব কাপড় দ্বারা নির্মিত গামছা ও মেখেলা চাদর অসম ছাড়াও অন্যান্য স্থানে যথেষ্ট চাহিদা রয়েছে। 
১১শ শতিকায় পাল রাজবংশের রাজা ধর্মপাল ২৬টি তাঁতী পরিবারকে তাঁতীকুচি থেকে শুয়ালকুচিতে নিয়ে এসেছিলেন। ১৭শ শতিকায় মুঘলদের পরাস্ত করে শানেরা শুয়ালকুচি দখল করে তখন থেকেই এই অঞ্চলে তাঁতের শিল্প গঢ়ে উঠে। ১৯৩০ সন পর্যন্ত কেবল তাঁতি জাতীর মধ্যে সীমাবদ্ধ থাকা এই শিল্প ক্রমানয়ে অন্যান্য জাতীর লোকেরাও গ্রহণ করতে থাকে। 
শুয়ালকুচির স্থানাঙ্ক হচ্ছে ।। স্থানটির উচ্চতা ৩৫মিটার।
২০১১ সনের জনগননা অনুযায়ী শুয়ালকুচির জনসংখ্যা হচ্ছে ১৪,১২৯ জন। পুরুষ ও মহিলা উভয়ের হার ৫০%।
পুরুষের সাক্ষরতার হার ৮৮% ও মহিলার সাক্ষরতার হার ৭৬%। 
শুয়ালকুচির নিকটে শুয়ালকুচি বনাঞ্চল অবস্থিত। এখানে সজারু, খরগোস, প্যারা হরিণ, বানর এবং স্থানীয় ও পরিভ্রমী পাখি দেখা যায়।
ইশ সোধি

ইন্দারবির সিং সোধি (; জন্ম: ৩১ অক্টোবর, ১৯৯২) ভারতের পাতিয়ালায় জন্মগ্রহণকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য ইশ সোধি দলে মূলতঃ ডানহাতি লেগ স্পিন বোলিং করে থাকেন। পাশাপাশি ডানহাতি ব্যাটসম্যানও তিনি। ঘরোয়া ক্রিকেটে নর্দার্ন ডিস্ট্রিক্টস দলে প্রতিনিধিত্ব করছেন।
জুলাই, ২০১৪ সালে ওয়েস্ট ইন্ডিজ ক্রিকেট দলের বিরুদ্ধে টুয়েন্টি২০ আন্তর্জাতিকে অভিষেক ঘটে তার।
২০১২-১৩ মৌসুমে নর্দার্ন ডিস্ট্রিক্টস দলের মাধ্যমে সেডন পার্ক এ তার প্রথম-শ্রেণীর ক্রিকেটে খেলোয়াড়ী জীবন শুরু করেন।
অক্টোবর, ২০১৩ সালে বাংলাদেশ সফরে নিউজিল্যান্ড দলের সদস্য মনোনীত হন। এ সফরেই বাংলাদেশ ক্রিকেট দলের বিপক্ষে জহুর আহমেদ চৌধুরী স্টেডিয়াম এ তার টেস্ট অভিষেক ঘটে।
এই টুর্নামেন্ট তার জীবনের স্বরণীয় অধ্যায়। সতীর্থ স্পিনার মিচেল স্যান্টনার এর সাথে যুগলবন্দিতে স্বাগতিক ভারতীয় দলকে ৭৯ রানে গুটিয়ে দেন। যুগ্মভাবে টুর্নামেন্টের তৃতীয় সর্বোচ্চ উইকেট শিকারি হন।
২০১৮ আইপিএল এ রাজস্থান রয়্যালস দলের আফগান খেলোয়াড় জাহির খান এর পরিবর্ত হিসেবে ৫০ লক্ষ ভিত্তি মূল্যে দলে যোগ দেন। ২০১৯ সালের মরসুমে দল তাকে দলভুক্ত রাখে , যদিও সেই অর্থে নজরকাড়া প্রদর্শন করতে পারেননি। ২০২০ সালে খেলোয়াড় হিসেবে দল থেকে মুক্ত হন তবে স্পিন বিশেষজ্ঞ হিসেবে সহকারী কর্মকর্তা রূপে দলের প্রশাসনে যুক্ত থাকেন।
দিশা ভাকানি

দিশা ভাকানি হলেন ভারতীয় টেলিভিশন এবং চলচ্চিত্র অভিনেত্রী। তিনি তার অভিনয় জীবন শুরু করেন গুজরাতী টেলিভিশন ধারাবাহিক কমল প্যাটেল বনাম ধমাল প্যাটেল, লালি লীলা ইত্যাদি ধারাবাহিকে অভিনয় করে। তিনি দেবদাস, যোধা আকবর ইত্যাদি চলচ্চিত্রে অভিনয় করেন। তিনি বর্তমানে তারক মেহতা কা উল্টা চশমা ধারাবাহিকে অভিনয় করছেন। তিনি আহমেদাবাদ শহরের গুজরাত কলেজ থেকে নাট্যশিল্পে স্নাতক স্তরের শিক্ষালাভ করেন।
১৯৯৯ ক্রিকেট বিশ্বকাপ দলসমূহ

১৪ মে - ২০ জুন, ১৯৯৯ তারিখ পর্যন্ত ইংল্যান্ডে অনুষ্ঠিত ১৯৯৯ সালের ক্রিকেট বিশ্বকাপ প্রতিযোগিতায় অংশগ্রহণকারী দলসমূহের ১৫-সদস্যবিশিষ্ট খেলোয়াড়দের চূড়ান্ত তালিকা নিম্নে তুলে ধরা হয়েছে। পোশাকের নম্বর অনুযায়ী খেলোয়াড়দের চিহ্নিত করা হলো। সচরাচর দলের অধিনায়ক ১নং জার্সি পরিধান করে থাকেন।
মূল তালিকায় মাখায়া এনটিনি’র নাম থাকলেও গুরুতর ফৌজদারী অপরাধের কারণে তার নাম প্রত্যাহার করা হয়। তার পরিবর্তে ২৩ এপ্রিল, ১৯৯৯ তারিখে অ্যালান ডসনকে অন্তর্ভুক্ত করা হয়। পরবর্তীকালে তার অপরাধের বিষয়ে সম্পৃক্ততার অভিযোগটি নাকচ হয়ে যায়। প্রতিযোগিতার একমাত্র অধিনায়ক হিসেবে হানসি ক্রনিয়ে ১নং জার্সি পরিধান করেননি।
মূল তালিকায় কার্ল হুপারকে অন্তর্ভুক্ত করা হলেও আন্তর্জাতিক ক্রিকেট থেকে অবসর গ্রহণের করেন। তার পরিবর্তে ২৭ এপ্রিল, ১৯৯৯ তারিখে রিকার্ডো পাওয়েলকে অন্তর্ভুক্ত করা হয়।
সবার জন্য শিক্ষা

সবার জন্য শিক্ষা হল ইউনেস্কো (জাতিসংঘ শিক্ষা, বিজ্ঞান ও সংস্কৃতি সংস্থা) কর্তৃক ২০১৫ সালের মধ্যে বিশ্বের সকল শিশু, যুবক ও প্রৌঢ়দের মাঝে অন্যতম মৌলিক চাহিদা শিক্ষা নিশ্চিতের নিমিত্তে পরিচালিত একটি বৈশ্বিক আন্দোলন ।
ইউনেস্কো সবার জন্য শিক্ষা আন্দোলনকে বেগবান করার জন্যে বিশ্বব্যাপী বিভিন্ন উদ্যোগকে সমন্বয় করছে। বিভিন্ন দেশের সরকার, উন্নয়ন সহযোগী সংস্থা, সুশীল সমাজ, বে-সরকারী সংস্থা এবং গণমাধ্যম বর্তমানে ইউনেস্কোর এ লক্ষ্য বাস্তবায়নের জন্য কাজ করছে।
সবার জন্য শিক্ষা আন্দোলন মিলেনিয়াম ডেভেলপমেন্ট গোল(৮) এর আওতায় ইতোপূর্বে গৃহীত মিলেনিয়াম ডেভেলপমেন্ট গোল (দুই) বিশ্বব্যাপী প্রাথমিক শিক্ষা কার্যক্রম এবং মিলেনিয়াম ডেভেলপমেন্ট গোল (৩) শিক্ষা ক্ষেত্রে লৈঙ্গিক সমতার সাথে সমন্বয়ের মাধ্যমে ২০১৫ সালের মধ্যে বাস্তবায়নের লক্ষ্যমাত্রা নির্ধারণ করেছে ইউনেস্কো।
বিশ্বব্যাপী গুণগত প্রাথমিক শিক্ষা কার্যক্রম ত্বরান্বিত করার উদ্দ্যেশে ইউনেস্কো যেসকল কার্যক্রম গ্রহণ ও পরিচালনা করছে তার বিশদ বিবরণ পাওয়া যাবে ইউনেস্কোর অফিসিয়াল ওয়েবসাইটে এডুকেশন ফর অল গ্লোবাল মনিটরিং রির্পোট শীর্ষক শিরোনামে।
১৯৯০ সালে থাইল্যান্ডের জমতিয়েন সম্মেলনে "সবার জন্য শিক্ষা" বিশ্ব ঘোষণা আসে বিভিন্ন দেশের প্রতিনিধিগণের উপস্থিততে।
১৯৯০ সালের ওয়ার্ল্ড কনফারেন্সের দশ বছর পর বিশ্ব নেতৃবৃন্দ পুনরায় মিলিত হন সেনেগালের ডাকারে অনুষ্ঠিত ওয়ার্ল্ড এডুকেশন ফোরামের সম্মেলনে ,যাতে উপস্থিত ১১০০ প্রতিনিধি পূর্ববর্তী সম্মেলনের নির্ধারিত লক্ষ্য অর্জনের ক্ষেত্রে বেশ কিছু দেশের মন্থর গতি লক্ষ্য করেন। এবং "সবার জন্য শিক্ষা" অন্দোলনের নির্ধারিত সময়সীমার মধ্যে সফলতা অর্জনের উদ্দ্যেশ্যে "ডাকার ফ্রেমওয়ার্ক ফর এ্যাকশন" গ্রহণ করেন যাতে ছয়টি পরিমাপক নির্দিষ্ট করা হয় যা ২০১৫ সালের মধ্যে সব শ্রেণির মানুষের জন্য শিক্ষা নিশ্চিত করার বিষয়ে সাহায্য করবে। ইউনেস্কোর সমন্বয়ে অন্যান্য সংস্থাসমূহ ডাকার সম্মেলনে যে ছয়টি লক্ষ্য নির্ধারণ করেন তা নিন্মরূপঃ
কুলঞ্জন

কুলঞ্জন বা দেওতারা (বৈজ্ঞানিক নাম: "Alpinia malaccensis") হচ্ছে জিংগিবারেসি পরিবারের উদ্ভিদ। এটি আলংকারিক ও ভেষজ উদ্দেশ্যে চাষ করা হয়। ইন্দোনেশিয়া এবং মালয়েশিয়ায় এর আদি নিবাস। শুকনো রাইজোম থেকে তেল পাওয়া যায়। এটি অনেক ভেষজ গুণসম্পন্ন।
দেওতারার ইংরেজি নাম মালাক্কা জিনজার, অর্নামেন্টাল জিনজার। বৈজ্ঞানিক নাম alpinia malaccensis.
দেওতারা রাইজোমসমৃদ্ধ বলিষ্ঠ বীরুৎ–জাতীয় উদ্ভিদ। আদিবাসীরা প্রধানত ভেষজ উদ্ভিদ হিসেবে এর বিভিন্ন অংশ ব্যবহার করে। রাইজোমের রস অজীর্ণ এবং অম্লের কারণে পেটব্যথা উপশমে ব্যবহার করা হয়। শিশুদের শ্বাসকষ্ট এবং বড়দের ঠান্ডাজনিত রোগে রাইজোম ব্যবহার করা হয়। উত্তর ভারতে এর কচি ডগা সেদ্ধ করে খাওয়া হয়। পুরো গাছটাই সুঘ্রাণময়। এ গাছ থেকে তেলও পাওয়া যায়।
বাংলাদেশের সিলেট, চট্টগ্রাম এবং পার্বত্য চট্টগ্রামের গভীর বনে দেওতারা জন্মায়। রাইজোম এবং বীজ থেকে সহজেই বংশবিস্তার করে। আবাসস্থল ধ্বংসের কারণে প্রজাতিটি বনের পরিবেশ থেকে হারিয়ে যাচ্ছে। তাই সংরক্ষণের উদ্যোগ নেওয়া খুব জরুরি হয়ে পড়েছে। বাংলাদেশ বাদে এটি পাশের দেশ ভারত, মালয়েশিয়া ও শ্রীলঙ্কায় দেখা যায়।
দেওতারা ফুলের গাছ প্রায় ৪ মিটার পর্যন্ত উঁচু হয়। পাতা সবৃন্তক, বৃন্ত ৩-৫ সেন্টিমিটার লম্বা। পুষ্পবিন্যাস রেসিম, খাড়া, ২০ থেকে ৩০ সেন্টিমিটার লম্বা নৌকাকৃতির দুটি বড় মঞ্জরি পুষ্পবিন্যাসকে আবৃত করে রাখে। বৃতি সাদা, ঘণ্টাকৃতির। ফুলের পাপড়ি তিনটি, সাদা রঙের। ফুল ফোটে মে থেকে অক্টোবরে। ফুল সুগন্ধিময় এবং অনেক দিন ধরে ফুটে থাকে।
সুন্দর ফুলের জন্য উষ্ণমণ্ডলীয় এলাকার এ কন্দজ উদ্ভিদ বাড়ির বাগানে এবং উদ্যানের সৌন্দর্যবর্ধনের জন্য রোপণ করা হচ্ছে।
ঢাকার সংস্কৃতি

ঢাকাহল বাংলাদেশের রাজধানী।বাংলাদেশের রাজধানী ঢাকায় প্রচুর মানুষ বাস করে। এটা পৃথিবীর ঘনবসতি পূর্ণ শহরগুলোর মধ্য অন্যতম। ঢাকায় বাংলাদেশের সংস্কৃতির ইতিহাস,উৎসব, শিল্প ইত্যাদি দিক রয়েছে।
ঢাকায় বার্ষিক উৎসব খুব আয়োযনের সাথে পালন করা হয়। জাতীয় উৎসবের মধ্যে বাংলাদেশের স্বাধীনতা দিবস(২৬ শে মার্চ), ভাষা শহীদ দিবস বা আন্তর্জাতিক মাতৃভাষা দিবস(২১ শে ফেব্রুয়ারি),বিজয় দিবস(১৬ ডিসেম্বর),বাংলা নববর্ষ(পহেলা বৈশাখ), একুশে বইমেলা (ফেব্রুয়ারি মাস)ইত্যাদি খুব আয়োজনের সাথে পালন করা হয়।ধর্মীয় উৎসবদের মধ্যে মুসলমানদের ঈদুল ফিতর আর ঈদুল আযহা, হিন্দুদের দুর্গাপূজা আর কালি পূজা, খ্রিষ্টানদের বড় দিন খুব আয়োজনের সাথে পালন করা হয়।
এভরিওমেন

এভরিওমেন ১৯১৯ সালের একটি নির্বাক চলচ্চিত্র যা বর্তমানে নিখোঁজ। এই চলচ্চিত্রটিটি ওয়াল্টার ব্রোনের নাটক এভরিওমেনের উপর ভিত্তি করে করে নির্মাণ করা হয়েছে। চলচ্চিত্রের পরিচালক জর্জ মেলফোর্ড। চলচ্চিত্রটি ১৯১৯ সালের ৩০ ডিসেম্বর মুক্তি পায়।
মুতাহ বিবাহ

নিকাহুল মুতা'হ () বা মুতাহ বিবাহ হল এক ধরনের সাময়িক বা অস্থায়ী বিবাহ। যা একটি সময়ের জন্য মহরের বিনিময়ে কোনো স্ত্রী লোকের সাথে অনুষ্ঠিত হতো। নির্দিষ্ট সময় সীমা অতিক্রম হওয়ার সাথে সাথে আপনা হতে এ বিবাহ ভঙ্গ হয়ে যায়। এর জন্য তালাকের দরকার হয় না। এ বিবাহ প্রথাটি আরবে ইসলামপূর্ব যুগে ব্যাপকভাবে প্রচলিত ছিল। ইসলামের প্রাথমিক যুগেও এর অনুমতি ছিল। পরে রাসূল পাক কিয়ামত পর্যন্ত এর নিষিদ্ধতা ঘোষণা করেন।
এ সম্পর্কে সহীহ মুসলিম শরীফে বলা হয়েছে, 
নিকাহ মোতা’হ সম্পর্কে ওবায়দুল্লাহ ইবনে ওমর ইবনে মাইসারা কাওয়ারীরী রেওয়ায়েত করেছেন,
এক্ষেত্রে বলা হয়েছে ইসতিবরার কথা। মানে তা হল নারীদের এক হায়েয অতিক্রম হওয়া পর্যন্ত সময়। তারপর মিলিত হলে কোনো সমস্যা নেই।
পরম্পরা অনুসারে প্রাপ্ত এ নিয়ম শুধু ইসলামের প্রাথমিক যুগেই বৈধ ছিল। পরবর্তীতে তা অবৈধ হয়ে যায়।
এ সম্পর্কে আবু বকর ইবনে আবী শায়বাহ রেওয়ায়েত করেছেন,
মুহাম্মদ ইবনে মুছান্না এবং মুহাম্মদ ইবনে বাশশার রেওয়ায়েত করেছেন,
দ্য লোন রেঞ্জার (টেলিভিশন ধারাবাহিক)

দ্য লোন রেঞ্জার হল ৩০ মিনিটের মার্কিন পশ্চিমা টেলিভিশন ধারাবাহিক। এই ধারাবাহিকটি শুরু হয় লোন রেঞ্জারকে নিয়ে। লোন রেঞ্জারের অভিনয়ে ছিলেন জেই সিলভারহিলস। এই ধারাবাহিকটি প্রচুর জনপ্রিয়তা লাভ করে। আর এটা এবিসির সবচেয়ে জনপ্রিয় ধারাবাহিক। এটা যাত্রা শুরু করে ১৫ সেপ্টেম্বর, ১৯৪৯। আর যাত্রা শেষ করে ৮ জুন, ১৯৫৭। এটার প্রথম পাঁচটি মৌসুম সাদা-কালোতে প্রকাশিত হয়। আর এটা সর্বশেষ মৌসুম রঙিনে সম্প্রাচারিত হয়।
রজম

রজম () একটি আরবী শব্দ যার অর্থ প্রস্তরে নিক্ষেপণ।
ইসলামী আইন অনুসারে ব্যভিচারের ক্ষেত্রে বিবাহিত অপরাধীকে প্রস্তর নিক্ষেপে হত্যা করতে হবে এবং অবিবাহিত অপরাধীকে বেত্রাঘাতের পর নির্বাসনে পাঠানো হবে। অপরাধী নারী না পুরুষ, সেটা বিবেচ্য বিষয় নয়।
ইবনে মাসউদ (রা.) বলেন- রাসূলুল্লাহ্ (সাল্লাল্লাহু ‘ আলাইহি ওয়া সাল্লাম) বলেছেন:
রজম সম্পর্কে সহীহ মুসলিম শরীফের একটি হাদিস রয়েছে, যেখানে বর্ণনা পাওয়া যায় যে একই ব্যভিচারের অপরাধে শাস্তি হিসেবে এক নারীকে প্রস্তর নিক্ষেপে হত্যা করা হয়েছিল এবং এক পুরুষকে একশ বেত্রাঘাত করে এক বছরের জন্য নির্বাসনে পাঠানো হয়েছিল। সেখানে নারীটি ছিল বিবাহিতা এবং পুরুষটি ছিল অবিবাহিত।
সহীহ মুসলিম শরীফের অন্য একটি হাদিসে বলা হয়েছে,
খারুপেটীয়া

খারুপেটীয়া (; ) অসমের দরং জেলায় অবস্থিত একটি নগর। অঞ্চলটি মঙলদৈ থেকে ১৭কি:মি: ও গুয়াহাটি থেকে ৮৭ কি:মি: দূরত্বে অবস্থিত। ৫২নং রাষ্ট্রীয় জাতীয় সড়ক দ্বারা খারুপেটীয়া অসমের বিভিন্ন স্থানের সহিত সংযুক্ত।
খারুপেটীয়ার ভৌগোলিক অবস্থান হচ্ছে .।সাগরপৃষ্ঠ থেকে এই অঞ্চলের উচ্চতা ৩৭মিটার। 
২০১১ সনের জনগননা অনুযায়ী খারুপেটীয়ার জনসংখ্যা ১৭,৭৮৪ জন । এখানকার জনসংখ্যার ৫৪% পুরুষ ও ৪৬% মহিলা। অঞ্চলটির সাক্ষরতার হার ৭৩%।
পুরুষ ও মহিলার সাক্ষরতার হার ক্রমান্বয়ে ৭৮% ও ৬৮%।
খারুপেটীয়ার জনসংখ্যার মোট ১২% ছয় বৎসরের নিম্নে। 
বিদ্যালয়
মহাবিদ্যালয়
ইংরেজি অধ্যয়ন

ইংরেজি অধ্যয়ন লিখিত সাহিত্যের অধ্যয়ন বিশিষ্ট একটি একাডেমিক বিদ্যা যার উপকরণ হচ্ছে ইংরেজি ভাষা (যুক্তরাজ্য, মার্কিন যুক্তরাষ্ট্র, আয়ারল্যান্ড, কানাডা, অস্ট্রেলিয়া, নিউজিল্যান্ড, হংকং, ফিলিপাইন, ভারত, পাকিস্তান, দক্ষিণ আফ্রিকা, এবং মধ্যপ্রাচ্য থেকে সাহিত্যের অন্তর্ভুক্ত অন্যান্য অঞ্চলের মধ্যে), ইংরেজি ভাষাতত্ত্ব (ইংরেজি ধ্বনিবিজ্ঞান, ধ্বনিতত্ত্ব, শব্দবিন্যাস, অঙ্গসংস্থানবিদ্যা, অর্থবিজ্ঞান, প্রয়োগতত্ত্ব, শরীরভাষাতত্ত্ব, এবং শৈলীপত্রক বিষয়গুলো অন্তর্ভুক্ত), এবং ইংরেজি সমাজ-ভাষাবিজ্ঞান (ইংরেজি ভাষায় লিখিত এবং কথিত গ্রন্থে বক্তৃতা বিশ্লেষণ, ইংরেজি ভাষার ইতিহাস, ইংরেজি ভাষা শিক্ষা এবং অধ্যাপনা) ।
অধিকাংশ ইংরেজি ভাষাভাষী দেশে, ইংরেজি সাহিত্য ও সাংস্কৃতিক চর্চা সাধারণত বিশ্ববিদ্যালয়ে ইংরেজি বিভাগের মধ্যে করা হয়, যেখানে অন্য ভাষাভাষী দেশে বিদেশী ভাষা বা বিশ্ব সাহিত্যের বিভাগ হিসেবে অন্যান্য বিভাগের মধ্যে স্থানান্তর করা হয়। ইংরেজি ভাষাতত্ত্ব প্রায়ই ভাষাবিদ্যা পৃথক বিভাগের মধ্যে চর্চিত হয়।
হাঙ্গামা টিভি

হাঙ্গামা টিভি হল ভারতের একটি ক্যাবল টিভি চ্যানেল, যেটি ৬ থেকে ১৫ বছরের শিশুদের জন্য নানা প্রকার অনুষ্ঠান সম্প্রচার করে। এটি ১৯৯৮ সালে যাত্রা শুরু করে।
বর্তমানে সেসকল অনুষ্ঠান হাঙ্গামা টিভিতে প্রচারিত হয় তা নিম্নরুপ:
মঙ্গলদৈ

মঙ্গলদৈ (; ) অসমের দরং জেলার মুখ্য নগর। স্থানটি ব্রহ্মপুত্র নদের উত্তরপারে অবস্থিত। ইস্ট ইন্ডিয়া কোম্পানির বনিকেরা নগরটি গঠন করেছিলেন। ইংরেজরা কোচ রাজার থেকে দরং রাজ্য দখল করে মঙ্গলদৈকে দরং রাজ্যের শাসন কেন্দ্র স্থাপন করেছিলেন। ১৯৮৩ সনে হিতেশ্বর শইকীয়া অসমের মুখ্যমন্ত্রী পদে থাকার সময় অসমের জেলাসমূহকে পুনর্গঠন করেন। সেইসময়ে ১৯৮৩ সনের জুলাই মাসে অবিভক্ত দরং জেলার দুইটি মহকুমা মঙ্গলদৈ ও তেজপুরকে জেলা পর্যায়ে উন্নতি করা হয় ও নবগঠিত জেলা দুইটি শোণিতপুর ও দরং নামে নামকরণ করা হয়। নবগঠিত দরং জেলার সদর স্থাপন করা হয় মঙ্গলদৈ নগরে কিন্তু বিভাজনের পূর্বেও দরং জেলার সদর স্থান ছিল মঙ্গলদৈ।
জনশ্রুতি অনুযায়ী পরীক্ষীত নরনারায়ণ রাজার কন্যা মঙ্গলাদেবী বা মঙ্গলাকুয়রীর বিবাহ আহোম রাজা চুখাম্‌ফা বা প্রতাপ সিংহের সহিত এই স্থানে হয়েছিল বলে স্থানটির নাম মঙ্গলদৈ হয়েছে। কিন্তু ইতিহাসবিদের মতে যেহেতু মঙ্গলাদেবীর বিবাহ কোচ হাজোতে হয়েছিল অতএব স্থানটির নাম মঙ্গলদৈ হওয়ায় সন্দেহ প্রকাশ করেছেন। অন্য আরেকটি লোকপ্রবাদ মতে বড়নদী, ন-নৈ, নোয়ানৈ, কুশলী ইত্যাদি নদীর পারস্থ অরণ্যগুলিতে মানবের মঙ্গলকারী নানান সম্পদের সন্ধান পাওয়া গিয়েছিল। সেই অর্থে মঙ্গল ও বোড়ো ভাষায় দৈ অর্থ জল, শব্দ দুইটির একত্রিত রুপ মঙ্গলদৈ নামের উৎপত্তি হয়েছে বলে অনুমান করা হয়েছে। ইংরেজ কেপ্টেইন টমাস য়েলস তার কার্যের হিসাব কমিসনারকে পাঠানোর সময়ও স্থানটির নাম মঙ্গলদৈ নামে উল্লেখ করেছিলেন। আরেকটি প্রবাদমতে প্রাচীনকালে কর্মের সন্ধানে এখানে আসা ব্যক্তিরা স্থানটির নাম মৌ-গাল-দি উচ্চারণ করিতেন। কালক্রমে এই নাম থেকে মঙ্গলদৈ নামের উৎপত্তি হয়েছে বলে অনুমান করা হয়েছে।
মঙ্গলদৈ থেকে তেজপুরের দূরত্ব ১১৩ কি:মি: ও গুয়াহাটির দূরত্ব ৬৮কি:মি:।
সাগরপৃষ্ঠ থেকে নগরটির উচ্চতা ৩৩মিটার।।
আন্তঃক্রিয়াভিত্তিক যোগাযোগ মাধ্যম

আন্তঃক্রিয়াভিত্তিক যোগাযোগ মাধ্যম বাক্যটি দিয়ে ব্যবসায়িক পণ্য ও পরিষেবা উৎপাদন ও বিতরণবোঝায়, যার মাধ্যমে বিনোদন মান (বা ফলাফল) সরাসরি প্রতিক্রিয়া দ্বারা ব্যবহারকারীদের প্রভাবিত করতে পারে।
যদিও "হল হলপিন" ২০০১ সালে তার গেমউইক ম্যাগাজিনকে ইন্টারেক্টিভ এন্টারটেইনমেন্ট ম্যাগাজিন পুনঃনামকরনের মাধ্যমে এই বাক্যটির দাবীদার, বাক্যটি ১৯৮১ সালের শুরুতে ব্যবহৃত হয়। হালপিন-এর অফিসিয়াল জীবনী এখন দাবি করে যে, "কনসোল অভিসৃতি বর্ণনা, অনলাইন এবং কম্পিউটার গেম সেক্টর" বর্ণনার মাধ্যমে বাক্যটিকে "জনপ্রিয়" করেছিলেন।
হামিশ রাদারফোর্ড

হামিশ ডানকান রাদারফোর্ড (; জন্ম: ২৭ এপ্রিল, ১৯৮৯) আন্তর্জাতিক ক্রিকেট অঙ্গনে প্রতিনিধিত্বকারী নিউজিল্যান্ডীয় ক্রিকেটার। নিউজিল্যান্ড ক্রিকেট দলের অন্যতম সদস্য হামিশ রাদারফোর্ড মূলতঃ বামহাতি উদ্বোধনী ব্যাটসম্যান ও টুয়েন্টি২০ ক্রিকেট খেলায় অংশগ্রহণ করে থাকেন। এছাড়াও, দলের প্রয়োজনে বামহাতে অফ স্পিন বোলিং করে থাকেন। ঘরোয়া প্রথম-শ্রেণীর ক্রিকেটে ওতাগো দলে প্রতিনিধিত্ব করছেন। কাউন্টি ক্রিকেটে এসেক্সের হয়ে খেলছেন। সাবেক নিউজিল্যান্ডীয় টেস্ট ক্রিকেট অধিনায়ক কেন রাদারফোর্ড তার বাবা। এছাড়াও তিনি ইয়ান রাদারফোর্ডের ভাতিজা।
মার্চ, ২০১৩ সালে ডুনেডিনের ইউনিভার্সিটি ওভালে অনুষ্ঠিত খেলায় ইংল্যান্ডের বিপক্ষে তার টেস্ট অভিষেক ঘটে। ১৭১ রান করে টেস্ট ক্রিকেটের ইতিহাসে অভিষেকে সপ্তম-সর্বোচ্চ রান করার কৃতিত্ব দেখান। অভিষেকে বামহাতি ক্রিকেটার ও ইনিংস উদ্বোধনে নেমে তার এ কৃতিত্ব দ্বিতীয় অবস্থানে রয়েছে। খেলাটি ড্রয়ে পরিণত হয়। উভয় ক্ষেত্রেই জ্যাক রুডল্‌ফ শীর্ষস্থানে রয়েছেন।
চকবাজার থানা

চকবাজার বাংলাদেশের চট্টগ্রাম জেলার একটি মেট্রোপলিটন থানা। এটি চট্টগ্রাম সিটি কর্পোরেশনের আওতাধীন।
চকবাজার থানার মোট আয়তন ৬ বর্গ কিলোমিটার।
চকবাজার প্রথমে ছিল পুলিশ ফাঁড়ি হিসেবে। বর্তমানে এটি থানা হিসেবে পরিচিতি লাভ করে। ২০১৩ সালের ৩০ মে পাঁচলাইশ থানা ও কোতোয়ালী থানার কিছু অংশ নিয়ে চকবাজার থানা গঠন করা হয়।
প্রতিষ্ঠাকালীন সময়ের তথ্য অনুসারে চকবাজার থানার আওতাধীন এলাকার মোট লোকসংখ্যা প্রায় ২ লক্ষ ৬০ হাজার।
চট্টগ্রাম সিটি কর্পোরেশনের মধ্যভাগে চকবাজার থানার অবস্থান। এর উত্তরে পাঁচলাইশ থানা, পূর্বে চান্দগাঁও থানা ও বাকলিয়া থানা, দক্ষিণে কোতোয়ালী থানা এবং পশ্চিমে খুলশী থানা অবস্থিত।
চকবাজার থানার আওতাধীন চট্টগ্রাম সিটি কর্পোরেশনের এলাকাসমূহ হল:
ডোরেমন প্লাস

ডোরেমন প্লাস বা ডোরেমন+ হল ফুজিকো এফ. ফুজিও এর লেখা আসল মাঙ্গা সিরিজের ৪৫টি খন্ড থেকে আলাদা ৫টি খন্ড। এই ৫টি খণ্ড ব্লাক লিস্ট হিসেবে ২০০৫ সাশে ডোরেমন প্লাস নামে মুক্তি লাভ করে।
ধরন: দুঃসাহসিক, কমেডি, বৈজ্ঞানিক কল্পকাহিনী।
ডোরেমন উয়ি

ডোরেমন উয়ি-সিক্রেট টুল কিং টুর্নামেন্ট জাপানে ডোরেমন উয়ি-হিমিৎসু দোগুও উ কেততেইসেন নামে পরিচিত। এটা হল জাপানের জনপ্রিয় আনিমে ও মাঙ্গা সিরিজের উপর ভিত্তি করে ভিডিও গেম। এটা ৬ ডিসেম্বর, ২০০৭ সালে জাপানে মুক্তি লাভ করে।
একজন প্লেয়ার ডাইস নিক্ষেপ করে। ডাইসে যত সংখ্যা বা নম্বর লেখা থাকে তত পয়েন্ট এগিয়ে যেতে হয়।
এই ভিডিও গেমটিতে ৩৫টি মিনিগেমস আছে।
ডোরেমন: নোবিতা’স ডোরাবিয়ান নাইট্‌স

ডোরেমন: নোবিতা'স ডোরাবিয়ান নাইটস্ হলো ডোরেমন মাঙ্গা ধারাবাহিকের একটি কাহিনী চলচ্চিত্র। ১৯৯১ সালের ৯ মার্চ জাপানে এটি মুক্তি পেয়েছিল। ১ ডিসেম্বর, ২০১২ সালে এর হিন্দি ডাব সংস্করণ ডিজনি চ্যানেল ভারতে এবং ৯ ডিসেম্বর ২০১২ সালে হাঙ্গামা টিভিতে মুক্তি লাভ করে।
নোবিতা ডোরেমনের সঙ্গে পিকচার বুকের জগতে গিয়ে সিন্দাবাদ নাবিকের অভিযান দেখছিল। এটাতে মজা পেয়ে নোবিতা শিজুকাকেও সেই পিকচার বুকের জগতে খেলতে নিয়ে আসে। আসলে সেই পিকচার বুক জগতে যেতে হলে পায়ে এক রকমের জুতো পরতে হয়; খেলতে খেলতে হঠাৎ নোবিতার মা তাদেরকে সেখান থেকে বেরোবার জন্য ডাক দিলে তাড়াতাড়ি বেরোবার সময় শিজুকা-র পায়ের জুতোটি খুলে পড়ে যায় ও হারিয়ে যায়। এর ফলে শিজুকা আর সেখান থেকে বের হতে পারেনা। সে আরব্য রজনীতে আটকা পড়ে যায়। যখন নোবিতার মনে পড়ে যে শিজুকা সেখানে-ই আটকে আছে তারা তৎক্ষণাৎ শিজুকা-কে বের করার জন্য ঘরে গিয়ে দেখে যে তার বইগুলি সেখানে নেই। তখন নোবিতা, জিয়ান, সুনিও এবং ডোরেমন ৮ম শতাব্দীতে যায় যেসময় আরব্য রজনীর ঘটনা ঘটেছিল।
আরব্য রজনীতে তারা কাসিমের দস্যুদলের কবলে পড়লে খলিফা হারুনুর রশিদ তাদেরকে রক্ষা করে। এরপর পথপ্রদর্শক দৈত্য মিকুজিন তাদেরকে সাহায্য করে। একবার জাহাজডুবির ঘটনা ঘটলে ডোরেমনের গ্যাজেটের পকেটটি হারিয়ে যায়। তাই তাদেরকে মরুভূমিতে দীর্ঘক্ষণ হাঁটতে হয়। অবশেষে সিন্দাবাদের দৈত্য তাদেরকে উদ্ধার করে প্রাসাদে নিয়ে যায়। সিন্দাবাদের বিভিন্ন ধরনের জাদুকরী গ্যাজেটের সহায়তায় তারা শিজুকাকে আব্দুল নামক দস্যুর কাছ থেকে উদ্ধার করে আনে। তখন আব্দুল,কাসিম ও তার দুই দস্যুকে নিয়ে সিন্দাবাদের প্রাসাদ আক্রমণ করে। অবশেষে সিন্দাবাদ দস্যুদলকে হারিয়ে প্রাসাদ ফিরে পায় এবং ডোরেমন, নোবিতা ও তার বন্ধুরা বর্তমানে ফিরে আসে।
ডোরেমন: নোবিতা অ্যান্ড দ্য হান্টস অব ইভিল

নোবিতা এ্যান্ড দ্য হান্টস অফ ইভিল (দোরা এ মন্ নোবিতা নো দাইমাক্যো) হলো ১৯৮২ সালের জাপানি অ্যানিমেটেড চলচ্চিত্র। এটি জাপানের জনপ্রিয় মাঙ্গা ও অ্যানিমে সিরিজ ডোরেমনের উপর ভিত্তি করে নির্মিত। চলচ্চিত্রটি ১৯৮২ সালে জাপানে মুক্তি লাভ করে।
একটা কুকুর যে আসলে মানুষ
নার্গিস (ফুল)

নার্গিস (লাতিন: Narcissus) হল পৃথিবীর প্রথম চাষকৃত ড্যাফোডিল। একে গ্রিক পৌরাণিক চরিত্র নার্সিসাস হিসেবে ধরা হয়। এটি Narcissus গণের নির্দিষ্ট প্রজাতি। এই ফুল তীব্র সুগন্ধ, সাদা পাপড়ি ও পাপড়ির উপর লাল প্রান্তযুক্ত বলয় যুক্ত। নার্গিস ফুলের গাছ ২০-৪০ সেমি (৭.৯-১৫.৭ ইঞ্চি) পর্যন্ত লম্বা হয়। এটি উত্তর আমেরিকা ও ইউরোপ মহাদেশে প্রাকৃতিকভাবে জন্মায়।
ক্রেগ আরভিন

ক্রেগ রিচার্ড আরভিন (জন্ম: ১৯ আগস্ট, ১৯৮৫) হারারে এলাকায় জন্মগ্রহণকারী জিম্বাবুয়ের ক্রিকেটার। জিম্বাবুয়ে দলের অন্যতম ক্রিকেটার ও বামহাতি ব্যাটসম্যান ক্রেগ আরভিন ঘরোয়া ক্রিকেটেও সমানে দক্ষতা প্রদর্শন করেছেন। প্রথম-শ্রেণীর ক্রিকেটে মিডল্যান্ডস ক্রিকেট দলে খেলেছেন। অভিষেক মৌসুমেই সাউদার্ন রক্স দলে ব্যাটিং গড়ে শীর্ষস্থানে ছিলেন। তার ভাই শন আরভিনও জিম্বাবুয়ে ক্রিকেট দলে খেলেছেন।
ফেব্রুয়ারি, ২০১০ সালে জিম্বাবুয়ের ঘরোয়া ক্রিকেটে সাউদার্ন রক্স দলের সাথে চুক্তিবদ্ধ হন। উদ্বোধনী খেলাতেই মিড ওয়েস্ট রাইনোজ দলের বিপক্ষে শতরান করেন যা তার প্রথম-শ্রেণীর ক্রিকেটে সর্বাধিক সংগ্রহ। সীমিত ওভারের ক্রিকেটে তার ব্যাটিং গড় পঞ্চাশের অধিক।
২০০৩ ক্রিকেট বিশ্বকাপ দলসমূহ

৯ ফেব্রুয়ারি থেকে ২৪ মার্চ, ২০০৩ তারিখ পর্যন্ত দক্ষিণ আফ্রিকা, জিম্বাবুয়ে ও কেনিয়ায় যৌথভাবে অনুষ্ঠিত ২০০৩ সালের ক্রিকেট বিশ্বকাপ প্রতিযোগিতায় অংশগ্রহণকারী দলসমূহের ১৫-সদস্যবিশিষ্ট খেলোয়াড়দের চূড়ান্ত তালিকা নিম্নে তুলে ধরা হয়েছে। এ প্রতিযোগিতায় ১৪ দল দুই গ্রুপে বিভক্ত হয়ে অংশ নেয়। ৩১ ডিসেম্বর, ২০০২ তারিখের মধ্যে প্রত্যেক দলকে তাদের ১৫-সদস্যবিশিষ্ট খেলোয়াড়দের চূড়ান্ত তালিকা প্রেরণের কথা বলা হয়। আঘাতপ্রাপ্ত খেলোয়াড়ের পরিবর্তে প্রতিযোগিতা চলাকালীন যে-কোন সময়ে পরিবর্তিত করা যাবে। মূল দলে না থাকা পরিবর্তিত খেলোয়াড়দেরকে বাঁকা হরফে দেখানো হল।
৩১ ডিসেম্বর, ২০০২ তারিখে ২০০৩ সালের ক্রিকেট বিশ্বকাপে দল ঘোষণা করে। অস্ট্রেলিয়া দলে তিনটি পরিবর্তন আনে। ২৫ জানুয়ারি, ২০০৩ তারিখে ইয়ান হার্ভে, শেন ওয়াটসনের স্থলাভিষিক্ত হন। ২৪ ফেব্রুয়ারি, ২০০৩ তারিখে নাথান হারিৎজ শেন ওয়ার্নের স্থলাভিষিক্ত হন। ৫ মার্চ, ২০০৩ তারিখে নাথান ব্রাকেন জেসন গিলেস্পি’র পরিবর্তে দলে অন্তর্ভুক্ত হন।
কোচ: জন বুকানন
লূরদে রাণী গীর্জা, বনপাড়া

লূরদে রাণী গীর্জা, বনপাড়া গীর্জাটি নাটোরের বড়াইগ্রাম উপজেলার বনপাড়ায় অবস্থিত। ১৯৪০ সালে এটি স্থাপিত হয়। এখানকার বেশির ভাগ খ্রীস্টানই প্রায় ৭০ থেকে ৮০ বছরে আগে ঢাকা বিভাগের গাজীপুরের কালিগঞ্জ থেকে এসে বসতি স্থাপন করেন।পুরাতন গীর্জার ভবনটি জীর্ণ হয়ে পড়ায় পাশ্বে আরেকটি নতুন গির্জা স্থাপন করা হয়েছে ২০১০ সালে। একই সাথে স্থাপন করা হয়েছে বাংলাদেশের সব চেয়ে বড় মা মারীয়ার (যীশুর মাতা)। একটি মূতি ব্যয় বহুল এই গীর্জায় ব্যবহার করা হয়েছে উন্নত মানের কারুকার্য যা দশনার্থীদের হৃদয় মন জয় করে। দূর দূরান্ত থেকে দশনার্থীরা এটি দেখতে এবং তীর্থের উদ্দেশে এখানে আসেন। লূরদে রাণী গীর্জা, বনপাড়ার প্রতিষ্ঠার ৭৫ বছর পূর্তি পালন করা হয়েছে ২৬ ডিসেম্বর ২০১৫ সালে।
গীর্জাটি রোমান কাথলিক রাজশাহী ধমপ্রদেশের অধীনে।এর দায়িত্বে রয়েছেন পুরোহিত বিকাশ বিরেরু। তার সহকারী হিসেবে কাজ করছেন নবীন পিউস কস্তা। এর আগে ইতালীয় দীনো জাকোমেনেল্লী, পিমে ২৩ বছর এখানে সেবা দিয়েছেন। এই গীর্জার প্রায় ৩,৫৩৩ খ্রীস্ট ভক্তের আধ্যাত্মিক সেবা দিয়ে যাচ্ছেন। তাকে সহযোগিতা পরামশ, মতামত দিয়ে সহযোগিতা করে স্থানীয় প্যারিস কাউন্সিল।গীর্জাটি প্রতিষ্ঠার পর থেকেই পিমে ধর্মপ্রচারকগণ এখানে অক্লান্তভাবে সেবা দিয়ে জাতি-ধর্ম-বর্ণ সবাইকে শিক্ষা, স্বাস্থ্য ও অথনৈতিক উন্নয়নে কাজ করে যাচ্ছেন।
গীর্জার অধিনে রয়েছে একটি উচ্চ বিদ্যালয়, একটি কলেজ, প্রাথমিক বিদ্যালয়, সেমিনারী (পুরোহিতপ্রাথীদের গঠনগৃহ)। এছাড়া মিশন মাকেট, একটি খেলার মাঠ, কারিগরী বিদ্যালয়, ক্লাব ঘর, সন্ন্যাসিনীদের বাড়ি, ২টি বোডিং ।
• বিশপ জের্ভাস রোজারিও, রাজশাহীর বিশপ (উচ্চপদস্ত ধর্ম যাজক)
• গাব্রিয়েল কস্তা, অবসরপ্রাপ্ত উন্নয়ন কর্মী ও প্রধান শিক্ষক
• উইলিয়াম অতুল কুলুন্তুনু, অতিরিক্ত সচিব, সংস্থাপন মন্ত্রণালয় ও মুক্তিযোদ্ধা
• মৃত সিলভেষ্টার কস্তা, মুক্তিযোদ্ধা ও উন্নয়ন কর্মী
• টমাস কস্তা, উন্নয়ন কমী, কানাডা প্রবাসী
• দীপক পিরিছ, সমবায়ী নেতা এবং ব্যবসায়ী
• সুবল এল রোজারিও, লেখক ও উন্নয়ন কর্মী
• ফাঃ শংকর ডমিনিক গমেজ, অধ্যক্ষ, সেন্ট যোসেফ উচ্চ বিদ্যালয়, বনপাড়া
• বাবলু রেনেতাস কোড়াইয়া, চেয়ারম্যান, বনপাড়া খ্রীস্টান কো-অপারেটিভ ক্রেডিট ইউনিয়ন লি:
• এন্টনিও প্রদীপ রিবেরু, প্রেসিডেন্ট, বনপাড়া বহুমুখী সমবায় সমিতি, ঢাকা
পাতি হলিহক

পাতি হলিহক () (বৈজ্ঞানিক নাম: "Alcea rosea"); মালভেসি পরিবারের আলংকারিক উদ্ভিদ। এ গাছটি খাটো শাখা-প্রশাখাবিশিষ্ট এবং এদের পাতা বড় ও লোমশ। হলিহক ফুলের সাদা, গোলাপী, মেজেন্টা ইত্যাদি জাত আছে। ডাবল ফুলের জাতও আছে। শীতের শেষে নতুন চারা গজায় বা লাগানো হয়, বসন্তে ফুল ফোটে। 
এটিকে দক্ষিণ চীন থেকে ইউরোপে ১৫ শতক বা তার পূর্বে আমদানি করা হয়।
পাতি হলিহক হারবাল ঔষধ হিসাবেও ব্যবহৃত হয়ে থাকে।
মধুপায়ী ধাইরা

মধুপায়ী ধাইরা () (বৈজ্ঞানিক নাম: "Dendrophthoe falcata") হচ্ছে Loranthaceae পরিবারের একটি পরগাছা।এদের আবাসের ভাল জায়াগা হচ্ছে বড় বা পুরোনো আম গাছ এবং জিকা গাছ। বাংলায় পরগাছা বলতে এটিই বেশি পরিচত। নভেম্বর ডিসেম্বর এর ফুলের ভরা মৌসুম। মগডালে সোনালী আলোয় লাল বা মেজেন্টা রঙের ফুল ফোটে। ভারত বাংলাদেশে বহুবিস্তৃত এর দুটি উপপ্রজাতি হচ্ছে মধুপায়ী ধাইরা (var. falcata) ও লাল মধুপায়ী ধাইরা (var. coccinea)।
ধাইরা/ বড় বান্দা
যে উদ্ভিদ অন্য উদ্ভিদের উপর জন্মে তা থেকে পুস্টি আহরণ করে বেঁচে থাকে কিন্তু সালোকসংশ্লেষন করতে সক্ষম তাকে আধা বা আংশিক পরজীবী উদ্ভিদ (Semi-parasitic plant) বলা হয়। এটি কোথাও বাজরাংগি, কোথাও ফরল্যা নামে পরিচিত। সারা পৃথিবীতে এই গণে প্রায় ৩১ প্রজাতির গাছ রয়েছে। সমগ্র ভারতবর্ষে পাওয়া যায় সাত প্রজাতির গাছ।উপমহাদেশে বহুবিস্তৃত ধাইরার দুটি উপপ্রজাতি হচ্ছে মধুপায়ী ধাইরা (var. falcata) ও লাল মধুপায়ী ধাইরা (var. coccinea)।
ধাইরার আবাসের ভাল জায়াগা হচ্ছে বড় বা পুরোনো আম,বকুল, মেহগনি এবং জিকা গাছ কোন কোন ক্ষেত্রে অনেক দিনের পুরানো ফুরুস গাছেও এদের দখলদারিত্ব দেখা যায়। বাংলায় পরগাছা বলতে এটিই বেশি পরিচিত। অক্টোবর থেকে ডিসেম্বর এর ফুলের ভরা মৌসুম। ফুল না ফুটলে নজরে পড়ে না। মগডালে সোনালী আলোয় লাল বা মেজেন্টা রঙের ফুল ফোটে।
এরা প্রাণিপরাগী ফুল (zoophilous flower), বিশেষত পাখির মাধ্যমে পরাগায়ন ঘটে। এর ফুল দিয়ে চুড়ি, মালা এসব বানিয়ে পড়ত গ্রামের মেয়েরা।ধাইরা ফলের আঠা দিয়ে গ্রামে পাখি শিকার করা হয়।আদিবাসীরা এই উদ্ভিদের সব অংশই ঔষধি হিসেবে ব্যবহার করে থাকেন।
ধাইরা হলো রোমশ ও শাখাপ্রশাখা যুক্ত বহুবর্ষজীবী গুল্ম। এদের কাণ্ড খাড়া,মোটা ও চেপ্টা, যখন কোন আশ্রয়ী উদ্ভিদকে আক্রমণ করে তখন এদের নোড (Node) দেখা যায়। ধাইরা আশ্রয়ী উদ্ভিদের উপর cluster form করে যার ঘন ও জঙ্গলময় বৃদ্ধি খুব সহজেই আশ্রয়ী উদ্ভিদকে গ্রাস করে নেয়।আশ্রয়ী উদ্ভিদের যে অংশে ধাইরা আক্রমণ করে সেখানে Haustorium (বহুবচনে Haustoria - পরজীবী উদ্ভিদের মূল যা আশ্রয়ী উদ্ভিদের টিস্যুতে প্রবেশ করিয়ে পুস্টি আহরণ করে) প্রবেশ করিয়ে দেয় ও সেই অংশটি টিউমারের মত স্ফীত হয়ে যায় যার আকার আকৃতি বয়সের উপর নির্ভর করে বিভিন্ন রকমের হতে পারে। এহেন অবিচারের ফলে ২০-২৫ বছর বয়সের একটি আশ্রয়ী বৃক্ষকে এরা মেরে ফেলতে পারে।
কথায় আছে "সূঁচ হয়ে ঢুকে লাঙ্গলের ফাল হয়ে বের হয়" ধাইরা হলো সেই সূঁচ যখন আশ্রয়ীকে আক্রমণ করে, যখন আশ্রয়ীর সারা দেহ জুড়ে আধিপত্য বিস্তার করে তখন সেই ধাইরা অন্য রূপ ধারণ করে লাঙ্গলের ফাল হয়ে যায়। কিন্তু ধাইরাকেও আক্রমণ করে বসতে পারে আরেক শ্রেণীর পরজীবী উদ্ভিদ। এক পরজীবীকে যে আরেক পরজীবী আক্রমণ করে আশ্রয় ধারণ করে আর পুষ্টিলাভ করে তাকে অতি পরজীবী (Hyper-parasite) বলে। একই Loranthaceae পরিবারের Scurrula cordifolia এবং Santalaceae (Sandalwood) পরিবারের Viscum orientale এই আক্রমণ করে থাকে সাধারত।
ডোরেমন: দ্য রেকর্ড অব নোবিতা'স প্যারালাল ভিজিট টু দ্য ওয়েস্ট

ডোরেমন: দ্য রেকর্ড অফ দ্য নোবিতা'স পারালেল ওয়েস্ট টু ভিজিট (দোরা এ মন্ নোবিতা নো পারারএরুইয়কি) হল ১৯৮৮ সালের অ্যানিমেটেড চলচ্চিত্র। যেটি জাপানের জনপ্রিয় মাঙ্গা ও আনিমে সিরিজ ডোরেমনের উপর ভিত্তি করে। এটা ১৯৮৮ সালে মুক্তি লাভ করে। নবিতা ও তার সাথীরা ইতিহাসকে আবার আগের মতো করার জন্য অতীতে হিউয়েন সাং কে দানব এর হাত থেকে বাঁচায়।
নোবিতা, জিয়ান, শিজুকা এবং সুনিও বিদ্যালয়ের "পশ্চিমে যাত্রা" নাটকের জন্য প্রস্তুতি নিচ্ছিল। তারা নাটকে বানর রাজা ভূমিকা কার পালন কতা উচিত সেই সম্পর্কে তর্ক করছিল, তখন নবিতা প্রস্তাব দেয় যে বাস্তব বানর রাজাকে ভূমিকা পালন করতে হবে। যেহেতু বানর রাজা ছিল শুধুমাত্র একটি কিংবদন্তি, নোবিতা ও ডোরেমত সিদ্ধান্ত নেয় তারা টাইম মেশিনে যেয়ে একটি নকল তৈরি করবে ও জিয়ান, শিজুকা এবং সুনিয়োকে প্রমাণ করবে যে তারা সঠিক। দুর্ভাগ্যবশত, ডরেমনের মেশিন কাল্পনিক দানবদের বাস্তব জগতে আসার সুযোগ দেয় ও কাল্পনিক দানব সমগ্র মানবজাতিকে পরাজিত করে, দানব শাসিত ভবিষ্যত বিশ্ব তৈরি করে। পরিবর্তন বিপরীত জন্য, ডোরেমনঃ ও তার বন্ধুরা অতীতে ফিরে যায় ও দানবদের মেশিনে বন্দি করে। ফিরে আসার পথে, তাদের প্রকৃত বানর রাজা ও রিনেইর সাথে দেখা হয়। শেষ পর্যন্ত, তারা দানবদের মেশিনে ফেরত পাঠায় বা ডোরামির সাহায্য নিয়ে তাদের ধ্বংস করে দেয় এবং ভবিষ্যৎ স্বাভাবিকে নিয়ে আসে।
হবিগঞ্জ পৌরসভা

হবিগঞ্জ পৌরসভা বাংলাদেশের হবিগঞ্জ জেলার একটি স্থানীয় সরকার ব্যবস্থা সংগঠন। এই পৌরসভাটি বাংলাদেশের একটি ‘‘ক’’ শ্রেনীভূক্ত পৌরসভা।
হবিগঞ্জ পৌরসভাটি সিলেট বিভাগের হবিগঞ্জ জেলার সদর উপজেলার অন্তর্ভুক্ত। এই পৌর এলাকাটির আয়তন ৯.০৫ বর্গ কিলোমিটার।
হবিগঞ্জ পৌরসভাটি গঠিত হয় ১৮৮১ সালে। 
মিউন্যিসিপ্যাল অফিস বিল্ডিং 
হবিগঞ্জ ফাউন্ডেশন স্থাপিত হয় ১৯৪০ সালের ১৬ ডিসেম্বর।
পুরাতন হাসপাতাল সড়ক, হবিগঞ্জ।
টাউন হল রোড, হবিগঞ্জ।
নিউ ফিল্ড, জেলা আনসার ভিডিপি রোড, হবিগঞ্জ। 
পৌরসভা মাঠ, হবিগঞ্জ।
বিগত ২০১৫ সালের ৩০ ডিসেম্বর তারিখে অনুষ্ঠিত পৌরসভা নির্বাচনে বিএনপি সমর্থিত প্রার্থী জি কে গৌউছ মেয়র পদে নির্বাচিত হয়েছেন।
বিগত ২০১৯ সালের ২৪ জুন তারিখে অনুষ্ঠিত উপ-নির্বাচনে মোঃ মিজানুর রহমান মিজান মেয়র পদে নির্বাচিত হয়েছেন। 
রেলপথ
শায়েস্তাগঞ্জ-হবিগঞ্জ রেলপথ সেকশনে চারটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৮ সালে। 
শায়েস্তাগঞ্জ জংশন 
বি.দ্র.: শায়েস্তাগঞ্জ রেলওয়ে স্টেশন ১৯০৩ সালে আসাম বেঙ্গল রেলওয়ে কর্তৃক প্রতিষ্ঠিত হয়। ১৯২৮-২৯ সালে হবিগঞ্জ বাজার-শায়েস্তাগঞ্জ-বাল্লা রেলপথ সংযোগ ফাঁড়ি যোগাযোগ চালু হলে এটি জংশন রেলওয়ে স্টেশনে পরিণত হয়। 
শায়েস্তাগঞ্জ-চুনারুঘাট রেলপথ সেকশনে সাতটি রেলওয়ে স্টেশন আসাম বেঙ্গল রেলওয়ে দ্বারা প্রতিষ্ঠিত হয় ১৯২৯ সালে। 
হবিগঞ্জ বাজার–শায়েস্তাগঞ্জ–বাল্লা রেলপথ 
উপনবেশিক ব্রিটিশ শাসন আমলে তৎকালীন (অবিভক্ত ব্রিটিশ-ভারতের) আসাম প্রভেন্সির সিলেট জেলার হবিগঞ্জ মহুকুমায় রেলপথে ট্রেন চলাচল শুরু হয়। ব্রিটিশ সরকার ১৯২৮ সালে হবিগঞ্জ বাজার-শায়েস্তাগঞ্জ-বাল্লা রেলপথ নির্মাণ করে গড়ে তুলে অবকাঠামো। ২০০৩ সালে এ লাইনে ট্রেন চলাচল বন্ধ হয়ে যায়।
কালীবাড়ী রোড, হবিগঞ্জ।
ইসরার আলী

ইসরার আলী (; জন্ম: ১ মে, ১৯২৭ - মৃত্যু: ১ ফেব্রুয়ারি, ২০১৬) তৎকালীন ব্রিটিশ ভারতের জলন্ধরে জন্মগ্রহণকারী পাকিস্তানি আন্তর্জাতিক ক্রিকেটার ছিলেন। ১৯৫২ থেকে ১৯৫৯ সময়কালে পাকিস্তানের পক্ষে আন্তর্জাতিক ক্রিকেটে অংশগ্রহণ করেছেন। পাকিস্তান ক্রিকেট দলের সদস্য হিসেবে ১৯৫২-৫৩ মৌসুমে প্রথম টেস্টে ভারতের বিপক্ষে অংশ নেন।
ঘরোয়া প্রথম-শ্রেণীর ক্রিকেটে বাহাওয়ালপুর, মুলতান ও দক্ষিণ পাঞ্জাবের প্রতিনিধিত্ব করেছেন তিনি। দলে তিনি মূলতঃ বামহাতি ফাস্ট-মিডিয়াম বোলার হিসেবে খেলতেন। এছাড়াও, নিচেরসারিতে বামহাতে ব্যাটিং করতে পারতেন।
১৯৪৬-৪৭ মৌসুমে রঞ্জী ট্রফির মাধ্যমে প্রথম-শ্রেণীর খেলোয়াড়ী জীবন শুরু করেন ও ১৯৬০-৬১ মৌসুম পর্যন্ত খেলেন। ১৯৫৭-৫৮ মৌসুমে বাহাওয়ালপুরের সদস্য হিসেবে কায়েদ-ই-আজম ট্রফিতে পাঞ্জাব এ-দলের বিপক্ষে খেলেন। ঐ খেলায় ৫৮ রানে ৯ উইকেট পেয়েছিলেন তিনি। খেলায় তিনি ৮৮ রান খরচায় ১১ উইকেট দখল করেন। ঐ প্রতিযোগিতার কোয়ার্টার-ফাইনালে ঢাকা বিশ্ববিদ্যালয়ের বিপক্ষে ১১-১০-১-৬ বোলিং পরিসংখ্যান দাঁড় করেন ও ৩৯ রানে প্রতিপক্ষকে গুটিয়ে দেন। এরপর, ব্যাট হাতে নিয়ে ব্যক্তিগত সর্বোচ্চ ৭৯ রান তুলেন।
১৯৫৯ সালে ইংল্যান্ডের পেশাদার ল্যাঙ্কাশায়ার লীগে খেলেন। ব্যাকাপ দলের সদস্যরূপে ৫০.৬৬ গড়ে ৯১২ রান তুলেন ও ২২.৯৫ গড়ে ৪৮ উইকেট লাভ করেন।
সমগ্র খেলোয়াড়ী জীবনে চারটিমাত্র টেস্টে অংশগ্রহণ করেছেন ইসরার আলী। ১৯৫২-৫৩ মৌসুমে ভারতের বিপক্ষে শীর্ষসারির ব্যাটসম্যান হিসেবে ঐ টেস্টগুলোয় অংশ নিয়েছেন। এরপর ১৯৫৯-৬০ মৌসুমে সফরকারী অস্ট্রেলিয়ার বিপক্ষে নিচেরসারির ব্যাটসম্যান ও উদ্বোধনী বোলার হিসেবে খেলেন।
১৬ অক্টোবর, ১৯৫২ তারিখে দিল্লিতে স্বাগতিক ভারত দলের বিপক্ষে টেস্ট ক্রিকেটে অভিষেক ঘটে তার। ২১ নভেম্বর, ১৯৫৯ তারিখে লাহোরে সফরকারী অস্ট্রেলিয়া দলের বিপক্ষে সর্বশেষ টেস্টে অংশ নেন তিনি। ২৫.৬৬ গড়ে ৬ উইকেট পান। তন্মধ্যে লেস ফাভেলকেই চারবার আউট করেন।
২২ জানুয়ারি, ২০১১ তারিখে আসলাম খোখারের দেহাবসানের পর তিনি পাকিস্তানের বয়োজ্যেষ্ঠ টেস্ট ক্রিকেটার ছিলেন। ১ ফেব্রুয়ারি, ২০১৬ তারিখে ৮৮ বছর বয়সে ওকারা এলাকায় ইসরার আলী’র দেহাবসান ঘটে।
মাহবুব আলি খান, ষষ্ঠ আসাফ জাহ

ষষ্ঠ আসাফ জাহ মীর মাহবুব আলি খান সিদ্দিকি (; ১৭ আগস্ট ১৮৬৬ – ২৯ আগস্ট ১৯১১) ছিলেন হায়দ্রাবাদের ষষ্ঠ নিজাম। তিনি ১৮৬৯ থেকে ১৯১১ সাল পর্যন্ত হায়দ্রাবাদ শাসন করেছেন।
মীর মাহবুব আলি খান ১৮৬৬ সালের ১৭ আগস্ট হায়দ্রবাদের পুরানি হাভেলিতে জন্মগ্রহণ করেন। তিনি আফজালউদ্দৌলার একমাত্র পুত্র সন্তান ছিলেন।
মাহবুব আলি খানের দুই বছর বয়সে তার পিতা মারা যান। এরপর তিনি ১৮৬৯ সালে ষষ্ঠ নিজাম হন। প্রথম সালার জং তাকে নিজামের পদে বসান। এসময় নবাব রশিদউদ্দিন খান "তৃতীয় শামসুল উমরা" নিজামের অভিভাবক হন। ১৮৮১ সালের ১২ ডিসেম্বর শামসুল উমরা মারা যাওয়ার পর সালার জং একমাত্র অভিভাবকের দায়িত্ব পান। ১৮৮৩ সালের ৮ ফেব্রুয়ারি মৃত্যুর আগ পর্যন্ত তিনি অভিভাবকের দায়িত্ব পালন করেছেন। মাহবুব আলি খান গৃহশিক্ষকদের তত্ত্বাবধানে পড়াশোনা করেছেন। ক্যাপ্টেন জন ক্লার্ককে তার গৃহশিক্ষক হিসেবে নিযুক্ত করা হয়েছিল। এছাড়াও আরবি, ফার্সি ও উর্দু পন্ডিতদের কাছেও তিনি শিক্ষালাভ করেছেন।
মাহবুব আলি খান শাসক হিসেবে সম্মানিত ছিলেন। তাকে "মাহবুব আলি পাশা" বলে ডাকা হত। আরাস্তু ইয়ার জং উপাধিপ্রাপ্ত ড. আবদুল হুসাইন ছিলেন মাহবুব আলি খানের চিকিৎসক।
মাহবুব আলি খান বিলাসবহুল জীবনাচরণের জন্য পরিচিত ছিলেন। পোশাক ও গাড়ির প্রতি তার আকর্ষণ ছিল। তৎকালীন সময়ে তার পোশাক সংগ্রহ ছিল সবচেয়ে সমৃদ্ধ। এসবের মধ্যে ছিল শেরওয়ানি, শার্ট, কো, কলার, মোজা, জুতা, পাগড়ি, লাঠি, সুগন্ধি। তিনি জ্যাকব ডায়মন্ড ক্রয় করেছিলেন। এটি নিজামের রত্নের মধ্যে অন্যতম ছিল। বর্তমানে তা ভারত সরকারের মালিকানায় রয়েছে।
ব্রিটিশ সম্মাননা
বিদেশি সম্মাননা
উপনির্বাচন

উপনির্বাচন হল সংসদের বা অন্য কোন পরিষদের কোন সদস্যের মৃত্যু হলে, তিনি পদত্যাগ করলে বা অযোগ্য বলে ঘোষিত হলে, তার শুন্য আসন পূরণ করতে যে নির্বাচন অনুষ্ঠিত হয়। এছাড়াও জাতীয় সংসদের কোন সদস্য একাধিক আসন থেকে নির্বাচিত হলে তাকে একটি আসন রেখে বাকি আসন ছেড়ে দিতে হয় এবং তার পরিত্যক্ত আসনে উপনির্বাচন অনুষ্ঠিত হয়।
গুনাখালি নদী

গুনাখালি নদী বাংলাদেশের দক্ষিণ-পশ্চিমাঞ্চলের খুলনা জেলার একটি নদী। নদীটির দৈর্ঘ্য ১০ কিলোমিটার, গড় প্রস্থ ১০০ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গুনাখালি নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৫।
গুনাখালি নদীটি খুলনা জেলার পাইকগাছা উপজেলার লতা ইউনিয়নে প্রবহমান সালতা নদী হতে উৎপত্তি লাভ করেছে। অতঃপর এর একই জেলার একই উপজেলার একই ইউনিয়নের মধ্য দিয়ে প্রবাহিত হয়ে দেলুতি নদীতে পতিত হয়েছে। নদীটির উল্লেখযোগ্য কোনো শাখা-প্রশাখা নেই। উজান থেকে ভাটির দিকে এর প্রশস্ততা বেশি। নদীটিতে সারাবছর পানিপ্রবাহ থাকে এবং ছোটবড় নৌযান চলাচল করে। সমুদ্র উপকূলীয় এলাকার নদী হওয়ায় নদীতে জোয়ার ভাটার প্রভাব আছে।
আফজালউদ্দৌলা, পঞ্চম আসাফ জাহ

আফজালউদ্দৌলা, পঞ্চম আসাফ জাহ(১১ অক্টোবর ১৮২৭ – ২৬ ফেব্রুয়ারি ১৮৬৯) ছিলেন হায়দ্রাবাদের নিজাম। তিনি ১৮৫৭ থেকে ১৮৬৯ সাল পর্যন্ত শাসন করেছেন।
আফজালউদ্দৌলার শাসনাধীন সমগ্র অঞ্চলকে ৫টি সুবা তথা প্রদেশে এবং ১৬টি জেলায় বিভক্ত ছিল। প্রত্যেক সুবা একজন সুবেদার এবং প্রত্যেক জেলা একজন তালুকদারের অধীনে থাকত। তার প্রধানমন্ত্রী সালার জং কিছু সংস্কার সাধন করেছিলেন। এর মধ্যে রয়েছে ১৮৫৫ সালে প্রতিষ্ঠিত সরকারি কেন্দ্রীয় কোষাগার। আফজালউদ্দৌলা হায়দ্রাবাদের রাজস্ব ও বিচার ব্যবস্থার সংস্কার করেছিলেন। তিনি ডাক বিভাগ চালু করেন এবং রেলপথ ও টেলিগ্রাফ নেটওয়ার্ক গড়ে তোলেন। ১৮৬১ সালে তাকে স্টার অফ ইন্ডিয়া পদকে ভূষিত করা হয়।
আফজালউদ্দৌলা ছিলেন চতুর্থ আসাফ জাহ ও তার স্ত্রী সাহেবজাদি দিয়ালওয়ারুনিসা বেগম সাহেবার জ্যেষ্ঠ পুত্র।
তিনি তিনবার বিয়ে করেছেন। তার প্রথম স্ত্রী সাহেবজাদি মাহবুব সাহেবা, দ্বিতীয় স্ত্রী সাহেবজাদি আল্লাহ রাখি বেগম এবং তৃতীয় স্ত্রী সাহেবজাদি হুসাইনি বেগম সাহেবা। তার চার পুত্র ও ছয় কন্যা ছিল। ১৮৬৯ সালের ২৬ ফেব্রুয়ারি তিনি হায়দ্রাবাদে মৃত্যুবরণ করেন। মক্কা মসজিদে তাকে দাফন করা হয়।
গুলিশাখালী নদী

গুলিশাখালী নদী বাংলাদেশের দক্ষিণ-পশ্চিমাঞ্চলের পটুয়াখালী এবং বরগুনা জেলার একটি নদী। নদীটির দৈর্ঘ্য ২৩ কিলোমিটার, গড় প্রস্থ ১৪৫ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক গুলিশাখালী নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৭।
গুলিশাখালী নদীটি পটুয়াখালী জেলার মির্জাগঞ্জ উপজেলার মির্জাগঞ্জ ইউনিয়নে প্রবহমান বুড়িশ্বর-পায়রা নদী হতে উৎপত্তি লাভ করেছে। অতঃপর এর জলধারা মাদারবুনিয়া, ছোট বিঘাই, বড় বিঘাই এবং গুলিশাখালী ইউনিয়ন পেরিয়ে বরগুনা সদর উপজেলার আয়লা পাটকালা ইউনিয়ন পর্যন্ত প্রবাহিত হয়ে বুড়িশ্বর-পায়রা নদীতে নিপতিত হয়েছে। নদীতে সারাবছর পানিপ্রবাহ দেখা যায় এবং ছোটবড় নৌযান চলাচল করে। উজান থেকে ভাটির দিকে নদীটির প্রশস্ততা বেশি। বর্ষাকালে নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত।
নাসিরউদ্দৌলা, চতুর্থ আসাফ জাহ

নাসিরউদ্দৌলা মীর ফারকুন্দা আলি খান সিদ্দিকি, চতুর্থ আসাফ জাহ (; ২৫ এপ্রিল ১৭৯৪ - ১৬ মে ১৮৫৭) ছিলেন হায়দ্রাবাদের নিজাম। ১৮২৯ থেকে ১৮৫৭ সাল পর্যন্ত তিনি শাসন করেছেন। তিনি তৃতীয় আসাফ জাহর জ্যেষ্ঠ পুত্র ছিলেন।
<br>
ঘাঘর নদী

ঘাঘর নদী বাংলাদেশের দক্ষিণ-পশ্চিমাঞ্চলের বরিশাল গোপালগঞ্জ এবং বাগেরহাট জেলার একটি নদী। নদীটির দৈর্ঘ্য ৩২ কিলোমিটার, গড় প্রস্থ ৭২ মিটার এবং প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক ঘাঘর নদীর প্রদত্ত পরিচিতি নম্বর দক্ষিণ-পশ্চিমাঞ্চলের নদী নং ২৮।
ঘাঘর নদীটি বরিশাল জেলার আগৈলঝাড়া উপজেলার বাকাল ইউনিয়নে প্রবহমান বিশারকন্দ-বাগদাখাল নদী হতে উৎপত্তি লাভ করেছে। অতঃপর এর জলধারা বাগেরহাট জেলার চিতলমারী উপজেলার কলাতলা ইউনিয়ন পর্যন্ত প্রবাহিত হয়ে শালদহ নদীতে নিপতিত হয়েছে। নদীতে সারাবছর পানিপ্রবাহ দেখা যায় এবং ছোটবড় নৌযান চলাচল করে। বর্ষাকালে নদীর পানিপ্রবাহ বেড়ে যায় এবং নদীর অববাহিকা বন্যায় প্লাবিত হয়। নদীটি জোয়ার ভাটার প্রভাবে প্রভাবিত।
মীর আকবর আলি খান সিকান্দার জাহ, তৃতীয় আসাফ জাহ

মীর আকবর আলি খান সিদ্দিকি সিকান্দার জাহ, তৃতীয় আসাফ জাহ (; ১১ নভেম্বর ১৭৬৮ – ২১ মে ১৮২৯) ছিলেন হায়দ্রাবাদের নিজাম। তিনি ১৮০৩ থেকে ১৮২৯ সাল পর্যন্ত হায়দ্রাবাদ শাসন করেছেন। 
তার শাসনামলে হায়দ্রাবাদে ব্রিটিশরা সেনানিবাস স্থাপন করে। সেকান্দারাবাদ শহর তার নামে নামকরণ করা হয়েছে।
অন্ধ্রপ্রদেশের বন্দর ও পোতাশ্রয়সমূহ

অন্ধপ্রদেশের উপকূলরেখার দৈর্ঘ্য প্রায় ৭০০ কিলোমিটার। গুজরাটের পরে এই রাজ্যের বন্দরের পণ্য আমদানি রপ্তানি পরিমাণ সবচেয় বেশি। এই রাজ্যে ১ টি প্রধান বন্দর ও ১৪ টি অপ্রধান বা ছোট বন্দর রয়েছে। ৬ টি বন্দর পি-পি-পি প্রকল্প দ্বারা তৈরি করা হচ্ছে।
রাজ্যটি প্রতিবছর প্রায় ৮০ মিলিয়ন টন পণ্য পরিবহন করে। এই রাজ্যের বন্দর গুলো প্রধানত চাল,লৌহ আকরিক,রপ্তানি করে এবং আমদানি করে খনিজ তেল ,পেট্রোলিয়াম জাত দ্রব্যাদি,যন্ত্রাংশ প্রভৃতি।
রশীদ খান

রশীদ খান আরমান (; জন্ম: ২০ সেপ্টেম্বর, ১৯৯৮) আফগান আন্তর্জাতিক ক্রিকেটার। আফগানিস্তান ক্রিকেট দলের অন্যতম সদস্য তিনি। ১৮ অক্টোবর, ২০১৫ তারিখে জিম্বাবুয়ের বিপক্ষে তার একদিনের আন্তর্জাতিকে অভিষেক ঘটে। একই দলের বিপক্ষে ২৬ অক্টোবর, ২০১৫ তারিখে টুয়েন্টি২০ আন্তর্জাতিকে তার অভিষেক হয়। ২০১৬ আইসিসি বিশ্ব টুয়েন্টি২০ প্রতিযোগিতায় অংশগ্রহণের লক্ষ্য আফগান ক্রিকেট বোর্ড ৯ ফেব্রুয়ারি, ২০১৬ তারিখে জাতীয় দলের নামের তালিকা প্রকাশ করে। ১৫-সদস্যের দলটিতে তিনিও অন্যতম সদস্য মনোনীত হন। পাকিস্তান ক্রিকেট লীগে লাহোর কালান্দার্সের প্রতিনিধিত্ব করছেন তিনি।
রশীদ খান ১৯৯৮ সালে পূর্ব আফগানিস্তানের নাংগারে জন্মগ্রহণ করেন। তিনি জালালাবাদের বাসিন্দা এবং তার দশ ভাইবোন রয়েছে। তরুণ বয়সে, তার পরিবার আফগান যুদ্ধে পালিয়ে যায় এবং পাকিস্তানে কয়েক বছরের জন্য আশ্রয় নেয়। পরবর্তীতে তারা আফগানিস্তানে ফিরে আসেন এবং তার তাদের স্বাভাবিক জীবনে অভ্যস্ত হয়ে পড়েন এবং রশীদ তার পড়াশুনা চালিয়ে যেতে থাকেন। রশীদ তার বড় ভাইদের সাথে ক্রিকেট খেলে বড় হতে থাকেন এবং পাকিস্তানের অলরাউন্ডার শহীদ আফ্রিদিকে, যার বোলিং এ্যাকশনকে তিনি নিজের বোলিং এ্যাকশনে নিয়ে আসেন, তিনি তার আদর্শ হিসেবে বেছে নেন।
৩১তম জাতীয় চলচ্চিত্র পুরস্কার (বাংলাদেশ)

৩১তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩১তম আয়োজন; যা ২০০৬ সালে বাংলাদেশের মুক্তিপ্রাপ্ত চলচ্চিত্র সমূহের জন্য দেওয়া হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।
বিজয়ীরা হলেন:
নেট রান রেট

নেট রান রেট (এনআরআর) () ক্রিকেট খেলায় দলগত অবস্থা বিশ্লেষণ ও পর্যবেক্ষণের লক্ষ্যে ব্যবহৃত পারিসাংখ্যিক পদ্ধতিবিশেষ। সীমিত ওভারের ক্রিকেটের লীগভিত্তিক প্রতিযোগিতায় দলীয় অবস্থান নির্ধারণকল্পে এর সর্বাধিক প্রয়োগ ঘটে থাকে যা অ্যাসোসিয়েশন ফুটবলে গোল পার্থক্যের সাথে তুলনা করা যায়।
একটি খেলায় প্রথম দল কর্তৃক ওভারপ্রতি সংগৃহীত গড় রানের বিপরীতে দ্বিতীয় দলের ওভারপ্রতি সংগৃহীত গড় রানের বিয়োজন প্রক্রিয়ায় নেট রান রেট নির্ধারিত হয়। অন্যদিকে সামগ্রিকভাবে একটি প্রতিযোগিতায় একটি দলের সংগৃহীত ওভারপ্রতি গড় রানের বিপরীতে অন্যান্য দলগুলোর সংগৃহীত ওভারপ্রতি রান সংগ্রহকে বুঝানো হয়। লক্ষ্যণীয় যে, প্রতিযোগিতার কোন একটি খেলায় ব্যবহৃত নেট রান রেটের সাথে সামগ্রিক প্রতিযোগিতার নেট রান রেট ভিন্নতর হতে পারে।
ধনাত্মক নেট রান রেটের মাধ্যমে সামগ্রিকভাবে প্রতিপক্ষের তুলনায় দ্রুতগতিতে রান সংগ্রহ করাকে বুঝায়। অন্যদিকে, ঋণাত্মক নেট রানের মাধ্যমে শীর্ষ দলের তুলনায় ধীরগতিতে রান সংগ্রকে চিত্রিত করা হয়ে থাকে। ফলে দলগুলো যথাসম্ভব উচ্চপর্যায়ের নেট রান রেটের দিকে ধাবিত হয়।
একটি দলের রান রেট বা ওভার প্রতি রান সম্পূর্ণ ইনিংসে সংগৃহীত রানের ওভার প্রতি গড় সংখ্যা।
কোন দল যদি নির্ধারিত ৫০ ওভারে ২৫০ রান সংগ্রহ করে তাহলে রান রেট হবে ৫। লক্ষ্যণীয় যে, একটি ওভার ছয় বল নিয়ে গঠিত হয়। প্রত্যেক বল, এক ওভারের ১/৬ যা ক্রিকেটের পরিসংখ্যানে .১ ওভার নামে পরিচিতি ঘটানো হয়। তাই, একই রান যদি ৪৭.৫ ওভারে সংগৃহীত হতো, তাহলে রান রেট হবে ৫.২২৬।
রাঙ্গামাটি মেডিকেল কলেজ

রাঙ্গামাটি মেডিকেল কলেজ বাংলাদেশের রাঙামাটি জেলায় অবস্থিত একটি সরকারি মেডিকেল কলেজ। এটি ২০১৪ সালে প্রতিষ্ঠিত হয়। এটি চট্টগ্রাম মেডিকেল বিশ্ববিদ্যালয়ের অধিভুক্ত।
বর্তমানে এটি দেশের একটি অন্যতম প্রধান চিকিৎসাবিজ্ঞান বিষয়ক শিক্ষাপ্রতিষ্ঠান। এখানে ১ বছর মেয়াদী হাতে-কলমে শিখনসহ (Internship) স্নাতক পর্যায়ের ৫ বছর মেয়াদি এম.বি.বি.এস. শিক্ষাক্রম চালু রয়েছে; যাতে প্রতিবছর ৫১ জন শিক্ষার্থীকে ভর্তি করা হয়ে থাকে।
কলেজটি প্রতিষ্ঠার পর থেকে সাময়িকভাবে রাঙ্গামাটি জেলা সদরের জেনারেল হাসপাতালের পাশে একটি ছয়তলা ভবনের কমপ্লেক্সে কার্যক্রম পরিচালনা করে আসছে। তবে বর্তমানে শহরের সুখীনীলগঞ্জ পৌর এলাকায় স্থায়ী ক্যাম্পাস নির্মাণের কাজ দ্রুতগতিতে এগিয়ে চলছে।
২০১৪ সালের ১০ জানুয়ারি প্রতিষ্ঠিত এই মেডিকেল কলেজ শুরু থেকেই নানা প্রতিকূলতার সম্মুখীন হয়। স্থানীয় পাহাড়ি সংগঠনগুলোর বাধার মুখে প্রতিষ্ঠালগ্নের পর থেকে প্রথম তিন মাস এর পাঠদান স্থগিত ছিল।পরবর্তীতে ছাত্র-ছাত্রী ও অভিভাবকদের আন্দোলনের মুখে পুনরায় এই মেডিকেলের শিক্ষা কার্যক্রম শুরু হয়।বর্তমানে মোট চারটি ব্যাচ এই মেডিকেলে অধ্যয়নরত আছে।
রাঙ্গামাটি জেনারেল হাসপাতাল (যেটি জেলা সদর হাসপাতাল নামে পরিচিত) এর কার্ডিয়াক কেয়ার ইউনিট বর্তমানে এটির মুল একাডেমিক ভবন হিসেবে ব্যবহৃত হচ্ছে। খুব শীঘ্রই "সুখী নীলগঞ্জ" এলাকায় প্রস্তাবিত নিজস্ব ক্যাম্পাস এর কাজ শুরু হবে। এছাড়া শিক্ষার্থীদের আবাসনের জন্য বর্তমানে দুটি ছাত্রীনিবাস এবং তিনটি ছাত্রাবাস রয়েছে। অধ্যক্ষের এবং কলেজের অন্যান্য স্টাফদের জন্য বাংলো রয়েছে। কলেজ শিক্ষকদের যাতায়াতের জন্য মাইক্রোবাসের ব্যবস্থা রয়েছে।
অন্যান্য মেডিকেল কলেজের মতই এই কলেজে এনাটমি, ফিজিওলজি, বায়োকেমিস্ট্রি, কমিউনিটি মেডিসিন, ফরেনসিক মেডিসিন, মাইক্রোবায়োলজি সহ মেডিসিন, সার্জারি, গাইনি প্রভৃতি ক্লিনিক্যাল বিষয়াদি সংশ্লিষ্ট বিভাগ কর্তৃক পরিচালিত হয়।
রাঙামাটি মেডিকেল কলেজ বাংলাদেশের অন্যান্য মেডিকেল কলেজের মত প্রতিবছর আর.এফ.এস.টি সফর, শিক্ষা সফর, বনভোজনের আয়োজন করে থাকে।এছাড়া নিয়মিত বিতর্ক প্রতিযোগিতা, বর্ষবরণ, সাংস্কৃতিক অনুষ্ঠান প্রতিবছর আয়োজন করা হয়। ২০১৬ সালে টি.আই.বি কর্তৃক আয়োজিত মুক্তমঞ্চ বিতর্ক প্রতিযোগিতায় রাঙামাটি সরকারি কলেজকে হারিয়ে বিজয়ী দল হিসেবে শিরোপা অর্জন করে। এছাড়া এই কলেজ থেকে নিয়মিত আন্তঃবিশ্ববিদ্যালয় ফুটবল, ক্রিকেট টুর্নামেন্টে শিক্ষার্থীরা অংশ নেয়।